title: Jouni Kinnunen

text: Kinnunen edustaa Oulun Hiihtoseuraa.


title: Mike d’Abo

text: Mike d’Abo (s. 1. maaliskuuta 1944) on brittiläinen rockmuusikko, joka tunnetaan muun muassa 1960-luvun Manfred Mann -yhtyeestä. Hän liittyi siihen alkuperäisen laulajan Paul Jonesin korvaajaksi vuonna 1966. Ennen Manfred Mannia D’Abo lauloi yhtyeessä A Band of Angels.


title: Mike d’Abo

text: D’Abo kirjoitti vuonna 1967 kappaleen ”Handbags and Gladrags”, joka nousi myöhemmin Stereophonicsin esittämänä topkymppiin ja tunnetaan myös brittiläisen "Konttori"-televisiosarjan tunnusmusiikkina. Hän on myös näytellyt jonkin verran.


title: Mike d’Abo

text: D’Abo on ollut kolmesti naimisissa ja hänellä on yhteensä viisi lasta. Näyttelijä Olivia d’Abo on hänen tyttärensä ensimmäisestä avioliitosta.


title: Patrick Leonard

text: Patrick Raymond Leonard on yhdysvaltalainen lauluntekijä, kosketinsoittaja ja tuottaja. Hänet tunnetaan varsinkin yhteistyöstä, jota hän on tehnyt Madonnan kanssa (mm. ”Like a Prayer”, ”La Isla Bonita” ja ”Frozen”).


title: Patrick Leonard

text: Leonard on työskennellyt myös useille muille suosituille artisteille ja kokoonpanoille, kuten Pink Floydille ja Natalie Imbruglialle. Lisäksi hän on tehnyt musiikkia elokuviin.


title: Drago Vuković

text: Drago Vuković (s. 3. elokuuta 1983) on kroatialainen käsipalloilija ja olympiavoittaja. Hän oli mukana Kroatian joukkueessa, joka voitti olympiakultaa Ateenassa 2004. Vuković on myös lajinsa EM-hopeamitalisti, sillä hän oli mukana Kroatian joukkueessa myös Norjan EM-kisoissa 2008, joissa se voitti hopeaa.


title: Drago Vuković

text: Seurajoukkuetasolla Vuković on edustanut muun muassa RK Gorenjea.


title: Michael Dibdin

text: Michael Dibdin (21. maaliskuuta 1947, Wolverhampton, Englanti – 30. maaliskuuta, 2007, Seattle, Washington) oli englantilainen salapoliisikirjailija. Hänet tunnetaan parhaiten italialaisen Aurelio Zenin dekkareista, jonka lisäksi häneltä ilmestyi seitsemän muutakin kirjaa.


title: Yuan Muzhi

text: Yuan Muzhi (; 3. maaliskuuta 1909 – 30. tammikuuta 1978) oli kiinalainen elokuvaohjaaja ja -käsikirjoittaja sekä näyttelijä. Hänet tunnetaan muun muassa "Kadun enkelistä" (1937), jonka pääosassa nähtiin Zhou Xuan.


title: The Sims 2: Kaupunkikämppä

text: The Sims 2: Kaupunkikämppä () on syksyllä 2008 julkaistu The Sims 2 -pelin kahdeksas ja samalla viimeinen lisäosa.


title: The Sims 2: Kaupunkikämppä

text: Tässä lisäosassa simit voivat asua kerrostalossa ja maksaa vuokraa. Vuokralla asuessa on mahdollisuus hankkia kämppäkaveri, joka maksaa osan vuokrasta. Lisäosassa myös naapurit vaikuttavat simien elämään. Pelissä simit voivat myös harjoittaa taikuutta, kuten alkuperäisessä "" -lisäosassa.


title: Jarkko Kauppinen

text: Jarkko Kauppinen (s. 6. huhtikuuta 1982 Vieremä) on suomalainen ampumahiihtäjä.


title: Jarkko Kauppinen

text: SM-tasolta Kauppinen on voittanut useita mestaruuksia ja mitaleja. Aikuisten arvokilpailuihin hän on osallistunut kuudesti: vuosina 2007, 2008, 2011, 2012 ja 2013 MM-kilpailuihin sekä vuonna 2014 Sotšin talviolympialaisiin. Kauppisen paras sijoitus on viestin 14. sija Östersundista 2008 ja yksilötasolla 10 km sprintin 38. sija Nove Mestossa 2013. Sotšissa hän oli sprintissä 78:s.


title: Jarkko Kauppinen

text: Kauppinen aloitti ampumahiihdon harrastamisen vuonna 1996 ja hiihti ensimmäisen maailmancupinsa Östersundissa kaudella 2001–2002. Ensimmäiset pisteensä (sijoitus 40 joukkoon) hän saavutti kaudella 2007–2008 oltuaan 21:s Anterselvan sprinttikilpailussa. Hän ylsi samalla kaudella pisteille myös Anterselvan takaa-ajossa ja Oslon sprintissä. Kymmenen parhaan joukkoon hän sijoittui ensimmäisen kerran marraskuussa 2012 oltuaan Östersundin 20 kilometrin kilpailussa kymmenes nolla-ammunnalla.


title: Jarkko Kauppinen

text: Kauppinen edustaa ampumahiihdossa Iisalmen Visaa ja maastohiihdossa Ski Jyväskylää.


title: Zhao Dan

text: Zhao Dan (; 27. kesäkuuta 1915 – 10. lokakuuta 1980) oli kiinalainen näyttelijä. Hän esiintyi muun muassa Yuan Muzhin elokuvassa "Katuenkeli" (1937).


title: Zhao Dan

text: Myöhemmin Zhao teki huomattavaa yhteistyötä elokuvaohjaaja Zheng Junlin kanssa. Hän kuoli Pekingissä 65-vuotiaana.


title: Rele Kosunen

text: Heikki Juha Kalervo ”Rele” Kosunen (s. 30. heinäkuuta 1962 Varkaus) on suomalainen muusikko ja viihdetaiteilija. Kosunen on näytellyt Uuden Iloisen Teatterin näyttelijänä 1987 - 1994, ja toiminut myös taustalaulajana. Kosusen puoliso oli laulaja Leena Nilsson. Leena on jopa sanoittanut Relelle kappaleen Kuunpoika.


title: Rele Kosunen

text: Kosusen isä oli varkautelainen muusikko Svante Kosunen.


title: Conchin tasavalta

text: Conchin tasavalta on protestina itsenäiseksi itsensä julistanut mikrovaltio Floridassa Yhdysvalloissa. Alue julistautui itsenäiseksi 23. huhtikuuta 1982 ja on sen jälkeen viettänyt itsenäisyyspäivää 23. huhtikuuta. Alueen pinta-ala on 15,4 km². Alue julkaisi jonkin aikaa jopa omaa rahayksikköä: Conchin dollaria.


title: Zheng Junli

text: Zheng Junli (; 6. joulukuuta 1911 – 23. huhtikuuta 1969) oli kiinalainen elokuvavaikuttaja. Hän esiintyi jo 1930-luvun alussa näyttelijänä; toisen maailmansodan jälkeen hän keskittyi työskentelemään elokuvaohjaajana.


title: Ruan Lingyu

text: Ruan Lingyu (; 26. huhtikuuta 1910 – 8. maaliskuuta 1935) oli kiinalainen näyttelijä. Hän nousi teini-iässään maineeseen mykkäelokuvien tähtenä ja pysyi tuotteliaana loppuikänsä.


title: Ruan Lingyu

text: Näyttelijän elämä päättyi itsemurhaan Shanghaissa; hän otti 24-vuotiaana kohtalokkaan yliannostuksen barbituraatteja.


title: Ruan Lingyu

text: Ruan Lingyun isä kuoli hänen ollessaan 6-vuotias ja hänen äitinsä työskenteli sisäkkönä varakkaalle shanghailaiselle perheelle. 16-vuotiaana hän alkoi ansaita näyttelijänä Mingxing-elokuvayhtiölle ja hänen ensimmäinen elokuvansa julkaistiin vuonna 1927. Tämän elokuvan jälkeen Ruan teki vielä neljä elokuvaa saman yhtiön kanssa, vaihtaen sittemmin kuusi elokuvaa hänen kanssaan tehneeseen Da Zhonghua-Baihe yhtiöön ja lopulta Lianhuaan, jonka omisti Luo Mingyou. Ruan teki tunnetuimmat elokuvansa Lianhuan kanssa ja näihin lukeutuivat "Gudu Chunmeng" (1930), "Sange Modeng Nuxing" (1933), "Xiao Wanyi" (1933) ja "Shennu" (1934). Vuonna 1935 Ruan osallistui juhlaan työnantajiensa ja kollegojensa kanssa tehden samana yönä itsemurhan 24-vuotiaana. Arveluja tämän syistä on monia, mutta siihen lienee vaikuttanut taloudelliset vaikeudet ja lehdistön uutiset hänen rakkauselämästään.


title: Epopeus

text: Epopeus () oli kreikkalaisessa mytologiassa Poseidonin ja Kanaken poika. Hänen kuolevaisena isänään pidetään Aloeusta. Hänen sisaruksensa olivat Hopleus, Nereus, Aloeus, Triops ja Ifimedeia.


title: Epopeus

text: Koraxin, Sikyonin kuninkaan kuoltua lapsettomana, Epopeus saapui Thessaliasta ja otti vallan itselleen. Toisen kerronnan mukaan jo hänen isänsä Aloeus oli hallinnut maata, joka siihen aikaan tunnettiin Asopiana. Bounoksen, Korintin kuninkaan, kuoltua Epopeus laajensi valtansa myös Korinttiin.


title: Epopeus

text: Epopeus otti luoksensa Antiopen, joka oli hänelle raskaana. Toisen muunnelman mukaan Antiope odotti lasta Zeukselle ja pakeni isäänsä Nykteusta peläten Thebasta Sikyoniin.


title: Epopeus

text: Ensimmäisen version mukaan Nykteus ryhtyi tämän seurauksena sotaan Epopeusta vastaan, ja seuranneessa kaksinkamppailussa molemmat haavoittuivat vakavasti. Nykteus palasi takaisin Thebaan, jossa hän pyysi ennen kuolemaansa veljeään Lykosta vapauttamaan Antiope. Epopeus puolestaan rakensi temppelin Pallas Athenelle voiton kunniaksi, mutta laiminlöi haavojensa hoidon ja kuoli. Ennen kuin Lykos ehti taistelemaan Sikyonia vastaan, luovutti Lamedon, Epopeuksen seuraaja, Antiopen takaisin.


title: Epopeus

text: Toisen tradition mukaan Nykteus surmasi itsensä häpeästä käskettyään ensin veljeään vapauttamaan tyttärensä. Lykos surmasi Epopeuksen, kukisti Sikyonin ja vei Antiopen mukanaan takaisin Thebaan. Paluumatkan aikana Antiope synnytti kaksoset Amfionin ja Zethoksen, joiden maallinen isä Epopeus oli.


title: Epopeus

text: Yksi Epopeuksen pojista, Marathon, pakeni Attikaan isänsä väkivaltaisuuden vuoksi, eikä palannut sieltä ennen isänsä kuolemaa. Hänen isänsä hauta sijaitsi kaupungin portilla.


title: Cai Chusheng

text: Cai Chusheng (; 12. tammikuuta 1906 – 15. heinäkuuta 1968) oli kiinalainen elokuvaohjaaja. Hänet muistetaan varsinkin elokuvasta "Xīn nǚ xìng" ("New Women", 1935), jossa Ruan Lingyu esiintyi hieman ennen itsemurhaansa.


title: Ai Xia

text: Ai Xia (29. marraskuuta 1912 – 15. helmikuuta 1934) oli kiinalainen näyttelijä. Hän syntyi Tianjinissä ja teki itsemurhan Shanghaissa ollessaan 21-vuotias.


title: Ai Xia

text: Cai Chushengin elokuvaan "Xīn nǚ xìng" ("New Women"; 1935) saatiin inspiraatiota Ai Xian kohtalosta.


title: Ai Xia

text: Ai Xia ennätti lyhyen uransa aikana esiintyä seuraavissa elokuvissa:Keskimmäisessä esiintyi hänen kanssaan kiinalaisen elokuvataiteen tähti Zhao Dan.


title: Anomalia (taloustiede)

text: Anomalialla (engl. "Anomaly") tarkoitetaan rahoituksessa ja taloustieteessä pitkäaikaista poikkeamaa markkinoiden tehokkuudesta. Toisin sanoen, anomalia on pörssikurssien säännönmukaisuus, jolle ei löydy järjellistä eli rahoitusteorian tieteellisen valtavirtanäkemyksen mukaista rationaalista selitystä ja jota hyödyntämällä voi olla mahdollista saada ylimääräistä tai epänormaalia tuottoa (ks. CAP-mallin tuotto/riski-profiili). Tyypillisen anomalian havaitseminen edellyttää suuria tietokantoja ja monimutkaisia tilastollisia menetelmiä. Anomalioilla on taipumuksena heikentyä tai jopa kadota kokonaan sen jälkeen kun niitä on julkisesti esitelty. Osasyy tähän saattaa olla siinä, että sijoittajat pyrkivät hyödyntämään anomalioita osana sijoitusstrategiaansa etsiessään "ylituottoja".


title: Anomalia (taloustiede)

text: Yrityskokoanomalian (engl. "Size effect" tai "Small cap") mukaan pienten yritysten osakkeiden riskikorjattu tuotto on parempi kuin keskisuurten tai suurten yritysten osakkeilla. Pienten yritysten osakkeiden suurempia tuottoja on pyritty selittämään sillä, että niistä uutisoidaan vähemmän eli hinnanmuodostukseen tarvittavaa informaatiota ei ole riittävästi saatavilla. Lisäksi pieniin yrityksiin sisältyvä riski on suurempi ja osakkeiden likviditeetti heikompi. Yrityskokoanomalia on vuosien mittaan heikentynyt siitä huolimatta, että pienten yritysten riskit eivät ole pienentyneet vaan jopa kasvaneet, mikäli näihin yrityksiin liittyvää riskiä mitataan volatiliteetilla tai markkinariskillä.


title: Anomalia (taloustiede)

text: Arvo-osakkeiden anomalialla tarkoitetaan sitä, että arvo-osakkeet (engl. "Value stocks") tuottavat paremmin kuin kasvuosakkeet (engl. "Growth stocks"). Tutkimustulos on päinvastainen siihen osakemarkkinoilla valloilla olevaan näkemykseen, että vain kasvuun sijoittamalla voi saada korkeita tuottoja pitkällä aikavälillä. Jakoa arvo- ja kasvuosakkeisiin mitataan yrityksen mm. markkina-arvon ja oman pääoman kirja-arvon (engl. "Market to Book", M/B) suhteella. Arvoyhtiöillä M/B-luku on alhainen ja kasvuyhtiöillä korkea.


title: Anomalia (taloustiede)

text: Voittokerroin- eli P/E-anomalian (engl. "Price to Earnings") mukaan alhaisen P/E-luvun osakkeilla on keskimäärin parempi tuotto kuin korkean P/E-luvun osakkeilla. Tutkija Sanjoy Basu (1977) on tiettävästi ensimmäinen rahoitusalan akateemikko, joka havaitsi voittokerroinanomalian. Basun (1977, 1983) tutkimusten mukaan alhaisen P/E-luvun osakesalkku tuottaa paremmin kuin korkean P/E-luvun salkku, eikä tämä anomalia poistu edes ottamalla huomioon portfolion komponenttien beta-kertoimen. Yksi tulkinta siitä miksi näinkin yksinkertaisen strategian on havaittu tuottavan CAPM-teorian riskikorjattua tuottoa ylittävää epänormaalia tuottoa on se, että markkinoiden tasapainomalli ei välttämättä kykene asianmukaisella tavalla mukauttamaan sijoituskohteiden tuotto- ja riskiprofiileja. Mikäli CAPM-teorian beta-kerroin ei pysty heijastamaan osakkeen riskitasoa kokonaisuudessaan, niin siinä tapauksessa voittokerroin- eli P/E-ilmiö pystyy toimimaan hyödyllisenä ylimääräisenä riskin kuvaajana.


title: Anomalia (taloustiede)

text: Yksi rahoitusmarkkinoiden merkittävimmistä ja tutkituimmista anomalioista on niin sanottu tammikuuilmiö. Tammikuuilmiöksi kutsutaan tehokkaiden markkinoiden anomaliaa, jossa etenkin pienten yhtiöiden pörssikurssit kohoavat keskimääräistä enemmän tammikuussa. Tutkijat Donald B. Keim (1983), Marc R. Reinganum (1983) sekä Marshall E. Blume & Robert F. Stambaugh (1983) havaitsivat, että pieniin yrityksiin liittyvä yrityskokoanomalia esiintyy käytännössä ainoastaan tammikuussa. Itse asiassa, ensimmäisten kahden viikon aikana vuoden alusta lukien. Näiden tutkimustulosten valossa anomaliaa onkin alettu kutsua myös pienet yritykset tammikuussa -ilmiöksi. Tammikuuilmiö ei selity verolainsäädännön yksityiskohdista tai yritysten tilivuosien päättymisen yhteydessä tapahtuvasta taloudellisen aseman parantamisesta. Ilmiö on heikentynyt julkisuuden ansiosta.


title: Anomalia (taloustiede)

text: Tutkijat Jegadeesh ja Titman (1993) toteavat, vastoin Eugene Faman (1970) tehokkaiden markkinoiden hypoteesiä, että osakkeiden menneitä tuottoja seuraamalla voidaan saavuttaa riskikorjattua tuottoa ylittävää "epänormaalia tuottoa". Jegadeesh ja Titman (1993) jakoivat osakkeet "voittajiin" ja "häviäjiin" viimeaikaisen menestyksen perusteella. Heidän varsin yksinkertaisen momentum-strategian tavoitteena oli ostaa "voittajia" ja myydä "häviäjiä", sillä oletuksella että hyvät osakkeet jatkaisivat viimeaikaista menestystään ja huonot osakkeet jatkaisivat viimeaikaista häviämistään. Jegadeeshin ja Titmanin (1993) havaitseman momentum-ilmiön on selitetty olevan seurausta sijoittajien alireagoinnista uutisiin.


title: Anomalia (taloustiede)

text: Muita esimerkkejä anomalioista:


title: Markkinoiden tehokkuus

text: Markkinoiden tehokkuus () on rahoituksessa ja taloustieteessä sijoitusinformaation hyödynnettävyyttä markkinoilla kuvaileva käsite. Markkinoiden toimiessa tehokkaasti kaikki julkinen ja yrityksen arvon kannalta oleellinen uusi tieto heijastuu välittömästi ja täysimääräisesti arvopapereiden (esimerkiksi osakkeiden) hintoihin. Tehokkaan hintareaktion tulisikin siis tapahtua "heti" ja "oikein" informaation julkistamishetkellä. Markkinoiden ollessa tehokkaat kukaan yksittäinen sijoittaja ei voi säännöllisesti "voittaa markkinoita", eli saavuttaa markkinoiden riskikorjattua tuottoa ylittävää "epänormaalia tuottoa" tai "ylituottoa". Toisin sanoen, tehokkailla markkinoilla niin sanottujen "ilmaisten lounaiden" eli helppojen rahantekotilaisuuksien hyödyntäminen on vaikeaa, ellei jopa mahdotonta.


title: Markkinoiden tehokkuus

text: Tehokkailla markkinoilla hintareaktio voi olla tehoton, vaikka se tapahtuisikin nopeasti. Hinta voi nousta liikaa (ylireagointi) tai liian vähän (alireagointi) uutisen edellyttämään tasoon nähden. Tätä tarkoitetaan informaation heijastumisena "oikein" arvopapereiden hintoihin. Osakekurssin liioitellut heilahtelut saattavat aiheuttaa äkillisen korjausliikkeen vastakkaiseen suuntaan, mikä entisestään lisää hintareaktion tehottomuutta. Myös hidas reaktio on tehoton, vaikka osakekurssi nousisikin julkisen tiedon edellyttämälle tasolle viiveellä (ks. kuvio 1). Näin ollen, vain välitön ja oikean suuruinen hintareaktio joko ylös (positiivinen uutinen) tai alas (negatiivinen uutinen) on tehokas. Tätä kutsutaan myös tehokkaiden markkinoiden hypoteesiksi (engl. "Efficient market hypothesis", EMH), joka edustaa Eugene Faman (1970) tutkimuksen mukaan "ihannetilaa", missä osakkeiden hinnat heijastavat kaikkea saatavilla olevaa informaatiota.


title: Markkinoiden tehokkuus

text: Tehokkailla markkinoilla historiallisella informaatiolla ei voi ennustaa tulevia tuottoja, sillä arvopapereiden hinnat muuttuvat ainoastaan uuden tiedon julkistamisen seurauksena. Tämä tarkoittaa sitä, että kurssiheilahtelua ei pitäisi esiintyä mikäli uutta informaatiota ei ole saatavilla. Markkinoiden tehokkuus ei edellytäkään ainoastaan välitöntä ja oikeansuuruista hintareaktiota uuden tiedon julkistamishetkellä, vaan myös reagoimattomuutta nykyisellä tietämyksellä, sillä Faman (1970) EMH-teorian mukaan kaikki tarpeellinen tieto on jo heijastuneena osakkeiden nykyiseen hintatasoon. Sijoittajien välinen keskinäinen kilpailu sekä järkevä päätöksenteko ovat edellytyksiä markkinoiden tehokkuudelle, kuin myös informaation laaja-alainen ja helppo saatavuus. Tutkija John F. Muthin (1961) mukaan sijoittajien odotuksia voidaan pitää rationaalisina, sillä "ne ovat tietoon perustuvia ennustuksia tulevaisuuden tapahtumista". Juuri inhimillisten taloudellisten toimijoiden oletettu rationaalisuus, eli kyky ajatella ja tehdä päätöksiä järjestelmällisen analyyttisesti tunteet sivuten, on usein Faman (1970) EMH:n kritiikin kohteena, mutta Muthin (1961) mukaan rationaalisuutta voidaan myös muokata ottamaan huomioon "systemaattiset harhat" ja "väärä informaatio". Sijoittajien rationaalisuusolettamasta huolimatta markkinoiden ei Eugene Faman (1965) mukaan kuitenkaan tarvitse olla kilpailultaan täydelliset ollakseen tehokkaat. Tämä on yksi EMH-teorian viehättävimmistä ominaisuuksista, sillä useimmat muut 50- ja 60-lukujen taitteessa syntyneistä rahoitusteorioista (kuten yksittäisten arvopapereiden hinnoittelumalli CAPM) vaativat taustaoletuksissaan markkinoilta täydellistä kilpailua.


title: Markkinoiden tehokkuus

text: Markkinoiden tehokkuuden akateemiset juuret ovat jäljitettävissä itävaltalaisen taloustieteilijän Friedrich Hayekin (1945) tutkimukseen, jossa hän toteaa markkinoiden olevan kaikista tehokkain ja kokonaisvaltaisin tapa hyödyntää yksilöiden puutteellista, ristiriitaista ja sirpaleista tietoa alati muuttuvassa yhteiskunnassa. Sijoittajilla on täten kannustin kerätä ja käyttää hyväkseen kartuttamaansa tietoa. Kaupankäynnin seurauksena sijoittajien keskinäinen kilpailu edesauttaa markkinoita myös pysymään tehokkaana. Ranskalaisen todennäköisyyslaskentaan erikoistuneen matemaatikon Louis Bachelierin tutkimus sivusi markkinoiden tehokkuutta jo vuonna 1900 osana tohtorintutkintoonsa liittyvää väitöskirjaa: "Théorie de la spéculation’". Aikanaan Bachelierin tutkimus suurelta osin sivuutettiin, mutta Paul H. Cootnerin vuonna 1964 julkaiseman englanninkielisen käännöksen myötä hänen löydöksensä alkoivat herättää suurempaa akateemista kiinnostusta. Bachelierin tutkimusta voidaan pitää ensimmäisenä akateemisena rahoitusalan artikkelina, sekä ensimmäisenä artikkelina joka onnistuneesti ennakoi stokastisen prosessin erityistapauksen: geometrisen Brownin liikkeen. Bachelierin mukaan voimme matemaattisesti arvioida markkinoilla kaupankäynnin kohteena olevien arvopapereiden (esimerkiksi osakkeiden) "pysyvää tilaa" minä hetkenä tahansa. Tämän "staattisen tilan" lähempi tarkastelu kuvastaa Bachelierin mukaan arvopaperin hintaan heijastuneita "menneitä, nykyisiä ja jopa nykyisyyteen diskontattuja tulevaisuuden odotettuja tapahtumia".


title: Markkinoiden tehokkuus

text: Tilastotieteilijä Karl Pearson (1905) oli kiinnostunut satunnaiskulusta (engl. "Random walk") ja hän esittikin "Nature"-lehdessä ongelman, jota on myös alettu kutsua "juopon miehen kävelyksi". Satunnaisuus on ollut tärkeä käsite osakemarkkinoiden hintojen käyttäytymisen tutkimuksessa, mutta vasta 1950-luvulla tietokoneiden laskentatehon räjähdysmäisen kasvun yhteydessä Pearsonin ja Bachelierin löydöksiä päästiin todentamaan empiirisellä aineistolla. Tuona aikana tutkijat olivat erityisen kiinnostuneita löytämään osakkeiden hintojen käyttäytymisestä säännönalaisuuksia, joita hyödyntämällä tiede onnistuisi selittämään suhdannevaihteluita paremmin. Maurice Kendallin (1953) tutkimus osoitti kuitenkin kaikkien yllätykseksi päinvastaisia todisteita: osakkeiden hintojen käyttäytymisellä ei näyttänyt olevan minkäänlaista säännönmukaisuutta. Ennustettavien kuvioiden sijaan hinnat kehittyivät täysin sattumanvaraisesti. Rahoitusalan akateemisen yhteisön ensimmäinen reaktio Kendallin (1953) tutkimukseen oli pöyristynyt – osakemarkkinoita näyttikin ohjaavan "eläimellinen ajatusmaailma" ja sijoittajien irrationaalisuus. Myöhemmin perehdyttyään tutkimustulokseen ja sen merkitykseen perusteellisemmin, tutkijat kuitenkin käänsivät tulkintansa Kendallin (1953) tieteellisistä löydöksistä päinvastaiseksi. Osakkeiden hintojen satunnainen kehitys näyttikin olevan seurausta saumattomasti, rationaalisesti ja tehokkaasti toimivista rahoitusmarkkinoista.


title: Markkinoiden tehokkuus

text: Tieteellinen perusta markkinoiden tehokkuudelle syntyi 1970-luvun alussa professori Eugene Faman toimesta. Hänen kattava tehokkaiden markkinoiden hypoteesi kehittyi jalostamalla aikaisempia satunnaiskulkuun ja sijoittajien rationaalisuuteen liittyviä löydöksiä. Yhtäläisyys Faman (1970) markkinoiden tehokkuuden näkökulmassa onkin melko lähellä Bachelierin (1900) jo 70-vuotta aikaisemmin tekemää jaottelua hintareaktion kolmesta ulottuvuudesta: menneistä, nykyisistä ja tulevista tapahtumista. Faman (1970) tutkimuksen mukaan on olemassa kolmea erilaista markkinoiden tehokkuuden astetta: Eugene Faman mukaan heikosti tehokkailla () markkinoilla arvopapereiden hinnat heijastavat historiallista informaatiota, kuten kaupankäyntimääriä (volyymi) ja aikaisempaa kurssikehitystä. Heikosti tehokkailla markkinoilla sijoittajat eivät Faman (1970) mukaan voi hyödyntää teknistä analyysiä (engl. "Technical analysis") ylituottojen metsästyksessä, sillä Faman (1970) teorian mukaan osakemarkkinoilla "ei ole muistia" eikä "historialla ole taipumusta toistaa itseään helposti havaittavilla tuotto-kuvioilla". Tämän seurauksena osakemarkkinoiden hintojen ennustaminen on Faman mukaan mahdotonta, minkä vuoksi tulevan hintakehityksen on noudatettava ennalta-arvaamatonta satunnaiskulkua "(engl. Random walk)".


title: Markkinoiden tehokkuus

text: Keskivahvastitehokkailla (engl. "Semi-strong efficiency") markkinoilla arvopapereiden hinnat sisältävät kaiken nykyisen julkisesti saatavilla olevan tiedon lisäksi myös historiallisen teknisen informaation, koska menneet hintasarjat ja kaupankäyntimäärät ovat itsessään julkista tietoa. Mikäli Faman (1970) määrittelemät keskivahvat markkinoiden tehokkuuden ehdot täyttyvät, niin kaikki julkinen tieto (esimerkiksi tilinpäätökset, osinkopolitiikka tai voittoennusteet) on jo "hinnoiteltuna sisään" osakekurssien nykytasoon. Keskivahvojen ehtojen täyttyessä sijoittajat eivät täten pysty tavoittelemaan ylituottoja fundamentti- tai perusteanalyysiä (engl. "Fundamental analysis") hyödyntämällä.


title: Markkinoiden tehokkuus

text: Faman (1970) määrittelemillä vahvasti tehokkailla (engl. "Strong efficiency") markkinoilla edes sisäpiiritieto ei auta epänormaalien tuottojen etsimisessä. Näin ollen vahvasti tehokkailla markkinoilla arvopapereiden hinnat heijastelevat historiallisen ja julkisen informaation lisäksi kaikkea julkistamatontakin yksityistä informaatiota. Faman (1970) markkinoiden tehokkuuden vahvojen ehtojen täyttyessä sijoittajat eivät kykene etsimään ylituottoja tapahtumatutkimuksenkaan (engl. "Event study") avulla.


title: Markkinoiden tehokkuus

text: Tehokkaillakin markkinoilla on säännönmukaisuuksia, mutta niiden hyödyntäminen ei ole houkuttelevaa suurten riskien vuoksi. Myös obligaatioiden, valuuttojen, jalometallien ja sijoituskiinteistöjen markkinat voivat olla tehokkaita tai tehottomia.


title: Markkinoiden tehokkuus

text: Markkinoiden tehokkuus on yksi rahoitusteorian väärinymmärretyimpiä käsitteitä, eikä sitä tule sekoittaa taloustieteen täydelliseen kilpailuun. Tehokkailla markkinoilla arvopapereiden markkinahinnat voivat poiketa todellisesta arvostaan paljonkin, mutta näiden poikkeamien tulee olla ennalta-arvaamattomia ja sattumanvaraisia. Näin ollen, taloudelliset toimijat voivat kyllä satunnaisesti "voittaa markkinat" Faman (1970) määrittelemillä tehokkaillakin markkinoilla, mutta ylituottojen järjestelmällisen saavuttamisen pitäisi EMH-teorian mukaan olla mahdotonta. "Tehokkaiden markkinoiden hypoteesia" ei myöskään tarvitse hylätä sen vuoksi, että kaikki sijoittajat eivät olisi rationaalisia. Yksittäisten toimijoiden irrationaalisuus tai rajoitettu rationaalisuus ei vielä uhkaa markkinoiden tehokkuutta kokonaisuudessaan, vaan riittää että suurin osa sijoittajista käyttäytyy "täysin rationaalisesti". Väärinhinnoittelu vähenee markkinoilla juuri suurten sijoittajamassojen välisen kilpailun vuoksi. Tehokkaat markkinat voidaankin mieltää "itseään korjaavaksi mekanismiksi", jossa satunnaiset markkinahinnan poikkeamat sijoituksen todellisesta arvosta katoavat melko nopeasti rationaalisten ja toisiaan vastaan kilpailevien sijoittajien hyödyntäessä syntyneitä arbitraasieroja.


title: Markkinoiden tehokkuus

text: Eugene Faman (1970) tehokkaiden markkinoiden hypoteesi, EMH, on saanut osakseen runsaasti kritiikkiä, niin akateemisten tieteentekijöiden kuin markkinoilla toimivien sijoittajienkin keskuudessa. Rahoitusalan empiirinen tieteellinen tutkimus on löytänyt lukuisia markkinoiden tehokkuudesta poikkeavia anomalioita. Anomalioiden olemassaoloa rahoitusmarkkinoilla on ollut hankalaa perustella EMH-teorialla, sillä se ei ota huomioon taloudellisten toimijoiden rationaalisen päätöksenteon rajoja. Lisäksi, Faman (1970) tehokkaiden markkinoiden hypoteesi ei ole onnistunut selittämään markkinoilla ajoittain esiintyviä hintakuplia. Tehokkaiden markkinoiden kyvyttömyys tarjota vastauksia näihin rahoitusmarkkinoita ja sijoitusmaailmaa koskeviin haasteisiin on johtanut siihen, että rahoituksen behavioristisen koulukunnan merkitys akateemisessa diskurssissa on tasaisesti kasvanut.


title: Markkinoiden tehokkuus

text: Yksi kritiikin kohde liittyy Eugene Faman (1970) tehokkaiden markkinoiden hypoteesin taustaoletuksiin. Faman yksinkertaistettu teoreettinen malli olettaa, ettei kaupankäyntiin liity minkäänlaisia kustannuksia eikä veroja, vaikka käytännössä markkinoilla on transaktiokustannuksia ja veroja. Tämän kritiikin mukaan markkinoiden tehottomuutta on joskus mahdotonta hyödyntää, jos otamme huomioon kaupankäyntiin liittyvät kustannukset (kuten välityspalkkiot) ja verot. Toisin sanoen, uusi tieto ei välttämättä heijastukaan arvopapereiden hintoihin mikäli tiedon hyödyntämisessä syntyvät kaupankäyntikustannukset ylittävät riskikorjatun tuoton. Michael Jensen (1978) toteaakin, että riskikorjatun tuoton lisäksi sijoittajien täytyy ottaa huomioon muutkin kustannukset.


title: Markkinoiden tehokkuus

text: Tutkimuksessaan Grossman & Stiglitz (1980) esittävät Faman (1970) markkinoiden tehokkuuden informationaalisen paradoksin: koska tieto ei itsessään ole täysin ilmaista (tietokantoihin liittyvät jäsenmaksut, tiedonkeruuseen kuluva aika), niin hinnat eivät voi tehokkaasti heijastaa kaikkea saatavilla olevaa informaatiota. Heidän mukaansa tiedon helppo ja ilmainen saatavuus ei ole pelkästään "riittävä" edellytys markkinoiden tehokkuudelle. Tutkijat Grossman & Stiglitz (1980) toteavat, että maksuton informaatio on "välttämätön" ehto markkinoiden tehokkuudelle. Toisaalta, mikäli olettaisimme Faman (1970) EMH-teorian mukaisesti tiedon olevan kaikille markkinoilla toimiville osapuolille ilmaista, niin siinä tapauksessa sijoittajien ja analyytikoiden tiedonkeräämiseen käyttämä aika olisi arvotonta, eikä heidän työpanokselleen enää olisi kysyntää. Tämän seurauksena tutkijoiden Grossman & Stiglitz (1980) mukaan osakemarkkinoille sijoittaminen loppuisi kohtuullisen kompensaation puutteessa kokonaan, kilpailullisesti tehokkaat markkinat sortuisivat ja Faman (1970) "tehokkaiden markkinoiden hypoteesi" osoittautuisi mahdottomaksi hyväksyä. Ratkaisuksi tähän paradoksiin Grossman & Stiglitz (1980) ehdottavat eräänlaista "epätasapainon tasapainotilaa", jossa rahoitusinstrumenttien hinnat heijastavat "asioista perillä olevien" yksilöiden tietämystä. Grossman & Stiglitz (1980) perustelevat tätä sillä, että analyytikoiden ja muiden "asioista perillä olevien" tiedonkeruuyrityksillä on oltava arvoa, sillä muuten he olisivat työttöminä. Markkinoiden informationaalista tehokkuutta kritisoivassa tutkimuksessaan Grossman & Stiglitz (1980) toteavatkin, että osakekurssien hintareaktio heijastaa ensisijaisesti "asioista perillä olevien" taloudellisten toimijoiden informaatiota, mutta kuitenkin vain osittain jotta heidän teoreettinen malli tarjoaisi kompensaatiota myös "tietämättömien" yksilöiden tiedonkeruuyrityksille. Näin tutkijoiden Grossman & Stiglitz (1980) vaihtoehtoinen "epätasapainon tasapainomalli" tarjoaisi kompensaatiota sekä "asioista perillä olevien", että "tietämättömien" sijoittajien tiedonkeruuyrityksille. Informaation maksuttomuusolettama kumoaa Grossmanin & Stiglitzin (1980) mukaan tehokkaat markkinat, sillä taloudellisilta toimijoilta katoaa täten kannustin hyödyntää keräämäänsä tietoa.


title: Markkinoiden tehokkuus

text:
Professori Eugene Fama (1991) onkin vastannut informationaalisen tehokkuuden kritiikkiin ja kehittänyt EMH-teoriaansa ottamaan paremmin huomioon informaation epäsymmetrian. Vastauksena kritiikkiin Fama (1991) ehdottaakin uutta vaihtoehtoista jaottelua kolmitasoiseen EMH-teoriaansa, joka kuvannee paremmin markkinoiden tehokkuuden testaamisessa hyödynnettävää tutkimusmetodologiaa:
Eugene Fama (1991) muokkasi aikaisempaa jaotteluaan markkinoiden tehokkuuden testaamisessa. Hänen vaihtoehtoisen ensimmäisen tason testit pyrkivät selvittämään missä määrin arvopapereiden hintoja on mahdollista ennustaa julkisen informaation avulla, joka käsittää historiallisten hintasarjojen ja kuvioiden (ks. tekninen analyysi) lisäksi myös tilinpäätöksen, taseen, osinkopolitiikan sekä voittonäkymien tarkastelun (ks. fundamenttianalyysi). Toisen tason testeissä tutkitaan Faman (1991) mukaan markkinareaktiota ja sen nopeutta tietyn tapahtuman (esimerkiksi niin sanotun "Brexitin") jälkeen (ks. tapahtumatutkimus). Viimeisen eli kolmannen tason testit sen sijaan käsittävät sisäpiiritiedon (engl. "Insider information") hyväksikäyttöön liittyvät tutkimukset. Sisäpiiritiedon testaaminen on käytännössä haastavaa, sillä rajanveto sisäpiirin ja muiden ulkopuolisten välillä ei ole täysin yksiselitteistä. Lisäksi sisäpiiritiedon sisältö itsessään on usein mysteeri ulkopuolisille. Tätä ongelmaa pyrkii ratkaisemaan rahoituksen tutkimussuunta, joka keskittyy yritysjohdon tekemiin kauppoihin. Arvopaperimarkkinalaki kuitenkin pyrkii rajoittamaan sisäpiiritiedon piiriin (sukulaiset, kollegat) kuuluvien kaupankäyntiä. Tämän vuoksi sisäpiirin hallussa olevan ja muun julkistamattoman yksityisen tiedon testaaminen on käytännössä haastavaa ja ongelmallista. Eugene Fama (1991) on itsekin todennut, että hänen määrittelemänsä markkinoiden tehokkuuden vahva ehto on "äärimmäinen", eikä hän usko sen olevan "tarkka kuvaus" todellisista rahoitusmarkkinoista. Siitä huolimatta, Faman (1991) tutkimus pyrkii havainnollistamaan, että vaikka markkinatehokkuutta voidaankin määritellä ja testata eri tavoilla, kyse on kuitenkin samasta asiasta kuin hänen 1970-luvun alkuperäistutkimuksessaan.


title: Markkinoiden tehokkuus

text: Markkinoiden tehokkuuden testaaminenkaan empiirisellä tutkimusaineistolla ei ole täysin ongelmatonta, sillä Eugene Faman (1970) tehokkaiden markkinoiden hypoteesin hyväksymisen tai hylkäämisen yhteydessä tutkijoiden löydökset jakaantuvat väistämättä kahteen kategoriaan: 1) markkinat eivät ole tehokkaat, tai 2) tehokkuuden todentamisessa käytetty matemaattinen malli on puutteellinen. Tähän ongelmaan törmäämisestä käytetään myös nimitystä joint hypothesis -ongelma. Kuten Eugene Fama (1991) tutkimuksessaan toteaa, voimme kyllä selvittää heijastuuko tieto "asianmukaisesti" ja tehokkaasti rahoitusinstrumenttien hintoihin, mutta tämän "asianmukaisuuden" määritelmä on aina sidoksissa itse tutkimuksessa käytettyyn matemaattiseen malliin ja sen aiheuttamiin rajoituksiin. Siksi tähän ongelmaan törmäävät sekä EMH:n puolustajat yrittäessään todentaa markkinoiden olevan tehokkaat, että EMH:n vastustajat yrittäessään kumota markkinoiden tehokkuuden hypoteesin.


Viimeinen painajainen Elm Streetillä: Freddyn kuolema (televisioesityksessä myös Painajainen Elm Streetillä 6: Freddyn kuolema, "Freddy's Dead: The Final Nightmare") on yhdysvaltalainen kauhuelokuva, joka valmistui vuonna 1991. Elokuvassa nähdään ensimmäistä kertaa Freddy Krueger ilman palanutta ihoa. Elokuvan oli tarkoitus olla "Painajainen Elm Streetillä" -elokuvasarjan viimeinen osa, jossa Freddy Krueger kuolisi lopullisesti. Yleisön suosio kuitenkin esti sen ja sarja sai vielä jatkoa. Tämä elokuva eroaa huimasti muista sarjan elokuvista komediallisella tyylillään.


title: Viimeinen painajainen Elm Streetillä: Freddyn kuolema

text: "Video-oppaassa" vuodelta 1994 Olavi Similä sanoo nokkelan huumorin kohentavan elokuvan valjuhkoa yleisilmettä ja antaa elokuvalle kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" antaa kaksi tähteä neljästä.


title: Mallika Sherawat

text: Mallika Sherawat (oik. Reema Lamba, s. 24. lokakuuta 1976) on intialainen näyttelijä ja malli. Hän on yksi harvoista Bollywood-tähdistä, jotka yrittävät läpimurtoa Hollywoodissa. Hän alkoi käyttää Mallika-nimeä, ettei häntä sekoitettaisi muihin Reema-nimisiin näyttelijöihin. Sherawat on hänen äitinsä tyttönimi.


title: Mallika Sherawat

text: Sherawat on esiintynyt monissa Bollywood-elokuvissa, joiden joukossa ovat "Murder" (2004) ja "Pyaar Ke Side Effects" (2006). Hänellä oli rooli myös Jackie Chanin tähdittämässä "The Mythissä" (2005).


title: Kalevi Kosunen

text: Kalevi Asser Kosunen (s. 17. tammikuuta 1947 Salla) on entinen suomalainen nyrkkeilijä.


title: Kalevi Kosunen

text: Kosusen nyrkkeilyuran huippuhetki oli pronssimitali EM-kisoissa 1979. Hän voitti 67-kiloisten sarjassa ensin ranskalaisen Francis Magnetton tyrmäyksellä toisessa erässä ja sitten itävaltalaisen Burkhard Rettenbachin myös toisen erän tyrmäyksellä. Välieräottelussaan hän hävisi länsisaksalaiselle Ernst Müllerille tuomariäänin 0–5.


title: Kalevi Kosunen

text: Kosunen sijoittui Montréalin 1976 olympialaisten kevyessä keskisarjassa (alle 71 kg) sijoille 5–8. Hän voitti uruguaylaisen Juan P. Scassinon pistein 4–1 ja ruotsalaisen Leo Vainosen kehätuomarin keskeytyksellä kolmannessa erässä mutta hävisi puolivälieräottelussaan kuubalaiselle Rolando Garbeylle kehätuomarin keskeytyksellä ensimmäisessä erässä.


title: Kalevi Kosunen

text: Kosunen osallistui MM-kilpailuihin Havannassa 1974 ja Belgradissa 1978. Havannassa hän voitti ugandalaisen Mohamed Murulin tyrmäyksellä kolmannessa erässä mutta hävisi seuraavassa ottelussaan kultaa sittemmin voittaneelle kuubalaiselle Emilio Correalle pistein 0–5. Belgradissa hän hävisi ainoassa ottelussaan yhdysvaltalaiselle Roosevelt Greenille pistein 0–5. Pohjoismaiden mestaruuden Kosunen voitti 67-kiloisten sarjassa vuosina 1972, 1974 ja 1978. Suomen mestaruuden hän voitti yhteensä seitsemän kertaa vuosina 1972–1975 ja 1977–1979.


title: Kalevi Kosunen

text: Oulun Tarmoa edustanut Kosunen nyrkkeili huippuvuosinaan 67:n ja 71 kilon sarjoissa. Hän joutui usein kilpailemaan arvokisapaikasta Kalevi Marjamaan kanssa, ja näiden kahden nyrkkeilijän keskinäistä taistoa kuumensi vielä se, että Marjamaa edusti Nyrkkeilyliiton ja Kosunen Työväen Urheiluliiton seuraa.


title: Stanley Tong

text: Stanley Tong (s. 7. huhtikuuta 1960 Brittiläinen Hongkong) on hongkongilainen elokuvaohjaaja. Hänen töitään on muiden muassa Jackie Chanin tähdittämä "The Myth" (2005).


title: Stanley Tong

text: Kanadassa opiskellut Tong aloitti uransa elokuvien parissa stunttina.


title: James LoMenzo

text: James LoMenzo (s. 13. tammikuuta 1959 Brooklyn, New York, Yhdysvallat) on yhdysvaltalainen muusikko, joka on White Lion- ja Megadeth-yhtyeiden bassokitaristi. Uransa aikana LoMenzo on soittanut lukuisissa muissakin yhtyeissä, kuten Slash’s Snakepitissä, Black Label Societyssa ja Zakk Wylden taustayhtyeessä.


title: Villiviinit

text: Villiviinit ("Parthenocissus") on köynnöskasvien suku, johon kuuluu noin kymmenen lajia. Niitä kasvaa luonnonvaraisina Himalajalla, Itä-Aasiassa ja Pohjois-Amerikassa.


title: Villiviinit

text: Suomessa kasvatetaan koristekasvina yleisesti kahta villiviinilajia: säleikkövilliviiniä ("Parthenocissus inserta", myös "Parthenocissus vitacea") ja imukärhivilliviiniä ("Parthenocissus quinquefolia").


title: Villiviinit

text: Villiviini juurtuu vedessä tai mullassa, ja kasvaa helposti säleikössä tai penkereessä ylöspäin.


title: TGB R50X

text: TGB R50X on TGB:n skootterimalli.www.tgb.com.tw/


title: Tamanna Bhatia

text: Tamanna Bhatia (sindhiksi तमन्ना भाटिया, s. 21. joulukuuta 1989) on intialainen näyttelijä ja malli.


title: Tamanna Bhatia

text: Bhatian ensimmäinen elokuva oli vuonna 2003 ensi-iltansa saanut "Chand Sa Roshan Chehra". Se oli hindinkielinen, mutta sittemmin näyttelijä on esiintynyt pääasiassa tamilin- ja telugunkielisissä elokuvissa.


title: Sonny Barger

text: Ralph Hubert ”Sonny” Barger (s. 8. lokakuuta 1938 Modesto, Kalifornia, Yhdysvallat) on Helvetin enkeleiden Kalifornian Oakland-osaston perustajajäsen. Barger liittyi Helvetin enkeleihin vuonna 1957. Barger värväytyi armeijaan vuonna 1954 jo 16-vuotiaana, mutta 14 kuukauden palveluksen jälkeen armeija sai selville että hän on alaikäinen ja Barger erotettiin. Hän on myös yksi Rolling Stonesin pahamaineisen vuoden 1969 Altamontin konsertin Helvetin enkeleihin lukeutuneista järjestysmiehistä.


title: Sonny Barger

text: 1980-luvun alussa Bargerin terveys oli vaakalaudalla, sillä hänellä todettiin kurkunpään syöpä. Hänelle tehtiin kurkunpään poistoleikkaus jossa poistettiin imusolmukkeet ja äänihuulet. Lisäksi hänelle tehtiin aukko kurkkuun hengittämistä ja puhumista varten. Nykyisin Barger asuu Arizonassa ja harrastaa moottoripyöräilyä edelleen. Hän ajaa Harley-Davidsonillaan päivittäin ja vierailee kokoontumisajoissa eri puolilla Yhdysvaltoja ja Eurooppaa.


title: Sonny Barger

text: Hunter S. Thompson on kuvannut oman kokemuksensa Bargerin ja moottoripyöräjengin elämästä kirjassaan "Hell’s Angels: The Strange and Terrible Saga of the Outlaw Motorcycle Gangs". Todenmukaisemmin Bargerin elämää ovat kuvanneet Keith ja Kent Zimmerman kirjassa "The Life and Times of Sonny Barger and The Hell’s Angels Motorcycle Club" (2000), jossa hän kertoo vaiheistaan omin sanoin. Teos on myös suomennettu.


title: Tiedemiehen mietteitä uskosta

text: Tiedemiehen mietteitä uskosta on lääketieteen tutkija, professori Kari Cantellin kirja, jossa interferonitutkijana tunnetuksi tullut tieteenharjoittaja pohtii häntä askarruttaneita uskonnollisia kysymyksiä.


title: Tiedemiehen mietteitä uskosta

text: Cantellin lähtökohtana on epäily. Kari Cantellin suvussa on ollut paljon kirkollisten virkojen haltijoita, ja Cantell kasvoi uskonnollisessa kodissa. Cantell toteaa olevansa Suomen luterilaisen kirkon jäsen, mutta että hänen jäsenyytensä on melko nimellistä. Lapsuudessaan ja nuoruudessaan hän mietti paljon uskonnollisia asioita, ja kirjan kirjoittamisen takana oli halu selvittää nykyinen suhtautuminen uskontoon.


title: Tiedemiehen mietteitä uskosta

text: Kari Cantell sai teoksensa perusteella Vapaa-ajattelijain liiton Väinö Voipio -tunnustuspalkinnon 1997.


title: Tiedemiehen mietteitä uskosta

text: Kirjoittajan mukaan teoksen nimivalintaan vaikutti se, että 40 vuoden tutkimustyö opetti hänet hyvin kriittiseksi. Luotettavaa tietoa on vähän, sitä on vaikea saavuttaa, ja käsitykset ovat suhteellisia ja epävarmoja. Cantell toteaa, että huippututkijoiden joukossa on sekä vakaumuksellisia uskovaisia että sellaisia, jotka pitävät uskontoa niin turhana, etteivät vaivaudu käyttämään aikaansa edes sen arvostelemiseen. Itse hän katsoo olevansa näiden ryhmien välissä ja suhtautuvansa uskontoon arvostelevasti mutta kiinnostuneena.


title: Tiedemiehen mietteitä uskosta

text: Cantell kertoo käsittelevänsä erityisesti hänelle tutuinta uskonnon muotoa, evankelis-luterilaista kristinuskoa. Suuren osan arvostelustaan hän sanoo sopivan yhtä lailla muihinkin uskontoihin. Hänen mielestään monet hänen lukemansa ammattiteologien selitykset kristinuskosta tuntuvat epätyydyttäviltä ja väisteleviltä. Kirjansa hän haluaa suunnata tavallisille ihmisille, joista suurimman osan arkielämää uskonto ei hänen mukaansa juuri kosketa, mutta joita elämän peruskysymykset luultavasti kiinnostavat.


title: Tiedemiehen mietteitä uskosta

text: Cantellin mukaan uskonnollisesta vakaumuksesta ei usein puhuta, sillä se koetaan liian henkilökohtaiseksi ja arkaluonteiseksi. Useimpien ihmisten käsityksen uskonnosta Cantell arvelee olevan epämääräinen. Se perustuu luultavasti enemmän lapsuuden ja nuoruuden kokemukseen kuin vanhemmalla iällä tehtyyn pohdintaan.


title: Tiedemiehen mietteitä uskosta

text: Cantell kasvoi herännäisessä perheessä, mutta ei pystynyt uskomaan. Uskonvarmuus on pysynyt Cantellille tämän sanojen mukaan käsittämättömänä. Epäily ja epäusko ovat hänestä paljon luonnollisempia ja inhimillisempiä suhtautumistapoja. Vuosikymmenien kuluessa hänelle itselleen on selventynyt ja vakiintunut uskonnoton käsitys todellisuudesta ja elämästä. Uskonnosta irtautuminen on hänen mielestään vähintään samanarvoinen saavutus kuin uskoon tuleminen tai lapsuuden uskon säilyttäminen. Cantell toteaa, että kirkkoon kuuluminen ateistina on luultavasti moraalisesti kyseenalaista, mutta hän on pysynyt kirkossa lähinnä perinteen vuoksi.


title: Tiedemiehen mietteitä uskosta

text: Cantell toteaa, että ihmisten asuttama maailma on ”häviävän pieni hitu” galaksien joukossa. Asiantuntijoiksi kutsutut ihmiset sanovat, että tärkein ja varmin tiedon lähde todellisuudesta on kirja nimeltä Raamattu. Raamatun mukaan Jumala loi ”taivaan ja maan”. Cantell katsoo, että ajatus Jumalasta kaikkeuden luojana ei auta häntä henkilökohtaisesti lainkaan kaikkeuden ymmärtämisessä. Päinvastoin se tekee sen entistä vaikeammaksi, kun käsittämätöntä ruvetaan selittämään vielä käsittämättömämmän avulla. Se työntää kysymykset kauemmaksi, antaa ongelmille uuden nimen mutta nostaa samalla esiin uusia kysymyksiä.


title: Tiedemiehen mietteitä uskosta

text: Cantellista sattuma ei näytä sopivan uskonnolliseen todellisuuskäsitykseen. Uskovat haluavat ajatella, että Jumala ohjaa pienimpiäkin kaikkeuden tapahtumia. Cantell hyväksyy tutkijana sattuman osuuden, eikä hän pidä sitä ihmeenä. Toisin kuin esimerkiksi kristitty tutkija K. V. Laurikainen, Cantell ei näe sen, että alkeishiukkasten liikkeet ovat vain tilastollisesti ennustettavissa, olevan merkki Jumalan toiminnasta. Cantell arvelee, että tällaiset tulkinnat juontuvat voimakkaasta halusta uskoa Jumalaan ja selittää mahdollisimman monet asiat Jumalan avulla.


title: Tiedemiehen mietteitä uskosta

text: Cantellin mukaan biologiaan perehtymätöntä saattaisi hämmästyttää esimerkiksi nykyisten elämänmuotojen moninaisuus. Biologinen tutkimus on kuitenkin paljastanut erittäin suurta samankaltaisuutta kaikkien elämänmuotojen kesken. Solujen perintötekijöissä tapahtuvat mutaatiot ja luonnonvalinta ovat tuottaneet elämän nykyisen monimuotoisuuden. Tutkimus on edistynyt, mutta edelleen on ihmisiä, jotka pitävät uskontonsa luomiskertomusta totuutena. Luontoa ja sen tapahtumia on pidetty osana niin sanottua yleistä ilmoitusta Jumalan olemassaolosta. Cantell toteaa tähtitarhojen valtavuuden ja elämän monimuotoisuuden järisyttävän ja ihastuttavan hänen mieltään, mutta Jumalan olemassaolosta ne eivät häntä vakuuta. Ludwig Feuerbach kirjoitti 1800-luvulla, että ”kaikki jumalat häipyvät loppujen lopuksi taivaan sineen”. Cantell toteaa, että hänelle ei ole voittamaton ongelma kuvitella maapallolla ilman Jumalan ohjausta tapahtunutta kehitystä, jonka tuloksena on ollut ihminen. Lukemattomat sattumat ovat vaikuttaneet kehityksen suuntaan, ja pienten sattumien vuoksi kehityksen tulos olisi voinut olla aivan toisenlainen kuin se nyt on.


title: Tiedemiehen mietteitä uskosta

text: Kuoleman jälkeen ei Cantellin mielestä tule mitään. Kun ihmisen aivotoiminta loppuu, hän ei edes pysty tiedostamaan, että tämä on loppu. Kuoleman hetkellä ihminen lakkaa olemasta yksilö. Kuolleiden sieluista ei ole mitään näyttöä. Puheet ruumiin ylösnousemuksesta ovat Cantellin mielestä jonninjoutavaa hölynpölyä. Ihmisillä on vain yksi elämä, joka on pyrittävä elämään parhaalla mahdollisella tavalla. Tärkeimmiksi asioiksi elämässä Cantell on vanhetessaan kokenut läheiset ihmissuhteet.


title: Tiedemiehen mietteitä uskosta

text: Raamatun mukaan ihmiset ovat kuolemattomia, toisin kuin kaikkien muiden lajien yksilöt. Cantellin havaintojen mukaan tämä on vaikea asia joillekin voimakkaasti lemmikkieläimiin kiintyneille uskovaisille. He toivovat tapaavansa eläinystävänsä taivaassa. Cantellin mielestä ihmisen ainutlaatuisen korostus tuntuu kiusalliselta.


title: Tiedemiehen mietteitä uskosta

text:
Cantellin mukaan ihmisen ja muiden lajien eroa liioitellaan suuresti. Cantell näkee erot pikemminkin liukuvana sarjana pieniä aste-eroja. Ihmisen vaistot ohjaavat hänen arvelunsa mukaan toimintaa voimakkaammin kuin ihmiset itse yleensä tiedostavat. Omatunto on Cantellista voimakkaasti kulttuurin, kasvatuksen ja ympäristön muovaama. Sanoilla henki ja sielu on yritetty kuvata huonosti tunnettua ihmisaivojen toimintaa.
Kristinuskon historia on lyhyt verrattuna ihmisen kehityshistoriaan. Ihmisen esivanhemmat osasivat käyttää työkaluja ainakin 2,5 miljoonaa vuotta sitten, ja eräillä muillakin eläimillä on vastaava taito. Cantell kysyy, missä vaiheessa ihminen sai Jumalalta kuolemattoman sielun. Luonnontutkijana Cantell näkee ihmisen kehityksen vähäisten muutosten liukuvana sarjana. Ruumiista erillistä sielua tai henkeä ei hänestä ole olemassa. Ihmisen henkinen ja ruumiillinen puoli liittyvät saumattomasti toisiinsa. Kaikki ihmisaivojen toiminta on aineellista, vaikka sen toimintaa ei tunnetakaan alkeishiukkasten tasolla. Kaikki henkiseksi kutsuttu toiminta on hänen käsityksensä mukaan aineeseen kuuluvaa. Mitään aineesta riippumatonta hengen maailmaa hän ei näe olevan olemassa. Ruumiin ylösnouseminen on hänestä mieletön ajatus.


title: Tiedemiehen mietteitä uskosta

text: Kun kristinusko korostaa nöyryyttä ja vaatimattomuutta, tätä asennetta tarvittaisiin Cantellin mielestä erityisesti ihmisen suhtautumisessa luontoon. Maapallo ei ole mikään kaikkeuden keskus, ja ihminen on vain valtavan kokonaisuuden mitätön osanen. Raamattu on ihmisten kirjoittama kirja. Ajatus ihmisestä ”Jumalan kuvana” on ihmisaivoissa syntynyt toivekuvitelma. Cantellin mielestä tämä on järjetöntä ja kohtuutonta ihmisen itsensä ylentämistä koko muun elävän luonnon yläpuolelle. Luonnontieteilijänä hän kokee kristinuskon voimakkaan ihmiskeskeisyyden outona, vieraana ja vastenmielisenä.


title: Tiedemiehen mietteitä uskosta

text: Cantell arvelee, että alkeellisissa oloissa eläneiden entisaikojen ihmisten elämää painostivat varmaan erilaiset ahdistuksen ja pelon aiheet. Ympäröivän todellisuuden ilmiöt olivat outoja ja pelottavia. Luonnonilmiöihin ja elämänkulkuun liittyi suunnattomasti taikauskoa. Ihmisluontoon kuuluu, että vaikeallekin asialle täytyy yrittää löytää selitys. Jumalten palvonta ja lepyttäminen syntyivät näistä tarpeista. Kertyvä tieto on antanut ihmiskunnalle tarkemman käsityksen maapallosta ja sen ympäristöstä. Ihminen on oppinut ymmärtämään paremmin myös omaa mieltään ja sen pelkoja. Taikausko on väistynyt tiedon tieltä. Henkien ja jumalien määrä on vähentynyt. Selityksenä sille, että järki ei ole kokonaan syrjäyttänyt uskoa, on pohdittu mahdollisuutta, että uskonnosta olisi ehkä ollut evoluutiossa hyötyä. Ongelmissaan ja kaipuussaan parempaan elämään ihminen on luonut jumalan. Inhimilliset tarpeet ”pitävät hengissä kaikkia uskontoja lukemattomine versioineen ja keskenään riitelevine kuppikuntineen”.


title: Tiedemiehen mietteitä uskosta

text: Cantellin oma havainto on, että suomalaiset uskovaiset ovat aivan samanlaisia kuin suomalaiset uskonnottomatkin. Hän kertoo saaneensa käsityksen, että monet uskovaiset pitävät mielessään itseään hieman uskonnottomia parempina. Monen uskovaisen suhtautumisessa toisiin ihmisiin on hienoisesti näkyvissä tietoinen tai tiedostamaton tunne omasta paremmuudesta. Nämä ovat henkilökohtaisia vaikutelmia, joiden Cantell toteaa voivan olla oikeita tai vääriä.


title: Tiedemiehen mietteitä uskosta

text: Cantell esittää, että evoluution kuluessa ihmisen perintötekijöihin on vähitellen varastoitunut hyödylliseksi osoittautunutta informaatiota, Jonkinlaisen yleiskäsitys inhimillisestä hyvästä ja pahasta saattaa hänen mielestään olla perintötekijöissämme. Tällainen informaatio voisi säilyä ja kehittyä, koska ihminen on ajatteleva laumaeläin ja koska tällaisen informaation avulla ihmiset ovat parhaiten tulleet toimeen keskenään. Niin sanottu omatunto on Cantellista kuitenkin vain suhteellinen, ja se voi antaa vain karkeita yleissääntöjä. Enemmän ohjeita siirtyy hänen käsityksensä mukaan kulttuurin välityksellä.


title: Tiedemiehen mietteitä uskosta

text: Deistisen jumalakäsityksen ja täyden ateismin välinen ero on Cantellista mitätön. Panteistinen ajatus jumalasta jää hänen mielestään kovin epämääräiseksi. Cantell on samaa mieltä Arthur Schopenhauerin kanssa, että kyse on vain ”kohteliaasta ateismista”. Kolmas keskeinen vaihtoehto tässä yhteydessä on perinteisen teismin Jumala, joka loi kaikkeuden ja seuraa tarkasti kaikkia sen tapahtumia.


title: Tiedemiehen mietteitä uskosta

text: Monet ajattelijat ovat pyrkineet todistamaan Jumalan olemassaolon, mutta tällainen toiminta ei Cantellista ole johtanut mihinkään. Jos Jumala on olemassa, miksi hän ei ole antanut tietoa itsestään, Cantell kysyy. Usko Jumalaan perustuu hänestä vain henkilökohtaiseen kokemukseen.


title: Tiedemiehen mietteitä uskosta

text: Käytännöllisesti katsoen kaikki käsitykset Jeesuksesta perustuvat Raamattuun. Evankeliumien kirjoittajista tiedetään hyvin vähän. Uusi testamentti on Cantellista tiedonlähteensä ristiriitainen. Cantell toteaa, että hänen tietonsa eivät riitä erottelemaan Jeesuksen sanomisista niitä, jotka olivat siihen aikaan uusia, niistä, joita oli esitetty jo ennen hänen aikaansa.


title: Tiedemiehen mietteitä uskosta

text: Tutkijat ovat pyrkineet etsimään olennaisimmat asiat Jeesuksen puheista. Cantell epäilee, kuinka luotettavasti Jeesuksen opetusten esitykset kuvaavat Jeesuksen omaa sanomaa. Monet Uuden testamentin esittämät Jeesuksen ajatukset ovat Cantellista epämääräisiä ja vaikeaselkoisia. Hän on kuullut lukuisia saarnoja koskien tarinaa Martasta ja Mariasta, mutta ei ole koskaan kuullut arvosteltavan Jeesuksen Cantellin mielestä epäreilua ja kehnoa toimintaa sen yhteydessä. Vuorisaarnan ohjeet ovat Cantellista liian kärjistettyjä yksilöiden ja yhteisöjen suhteiden perustaksi.


title: Tiedemiehen mietteitä uskosta

text: Cantell toteaa erityisesti ajatuksen helvetistä päästäneen ihmisen mielikuvituksen valloilleen. Hänen mielestään kirkon suhtautumisessa helvettiin paljastuu inhimillinen alhaisuus ja pahansuopuus. Helvetin tulella on ahdistettu ihmisiä tuhansien vuosien ajan. Sitä on käytetty uhkana, kostona ja vallankäytön välineenä. Helvetin yhteensopiminen kaikkihyvän ja kaikkivaltiaan Jumalan kanssa tuntuu hänestä mahdottomalta.


title: Tiedemiehen mietteitä uskosta

text: Ihmisten jakaminen taivaaseen ja helvettiin meneviin tuntuu Cantellista mielettömältä ja ihmisten oikeudenmukaisuuden tajua loukkaavalta. Ihmisten välillä on hänen havaintojensa mukaan vain aste-eroja, eikä hän katso tuntevansa täysin pahoja tai täysin hyviä ihmisiä. Cantellin mielestä helvettiajatuksen kautta on tehty ihmiskunnalle suunnatonta vahinkoa. Tämän vuoksi se pitäisi nopeasti poistaa kristinuskon opinkappaleista. Tämän hän toteaa vaikeaksi, koska helvettioppi perustuu Jeesuksen sanoihin Raamatussa. Jos helvetti otettaisiin pois, kristinuskosta putoaisi pois muitakin asioita.


title: Sähköinen äänestys

text: Sähköinen äänestys tarkoittaa äänestämistä tietotekniikan avulla. Sähköinen äänestys voidaan toteuttaa esimerkiksi Internetin välityksellä, matkapuhelimella tai äänestyspaikalla olevalla tietokoneella, jolle äänestäjä syöttää äänensä.


title: Sähköinen äänestys

text: "Täyssähköisessä" äänestyksessä annettu ääni kirjataan ainoastaan tietokonejärjestelmään ("sähköiseen uurnaan") eikä siitä jää järjestelmästä riippumatonta jälkeä.


title: Sähköinen äänestys

text: "Paperivarmistuksessa" äänestyskone tulostaa myös paperisen vaalilipun, joka pudotetaan perinteiseen uurnaan mahdollista tarkistuslaskentaa varten.


title: Sähköinen äänestys

text: Joskus myös pelkkää sähköistä ääntenlaskentaa kutsutaan sähköiseksi äänestykseksi. Tällöin varsinaiset äänestysliput ovat koneluettavia, esimerkiksi optisia lomakkeita, ja ne voidaan tarkistuslaskea myös käsin. Sähköiset äänestystavat voidaan jakaa myös kahteen luokkaan sen perusteella, tapahtuuko äänestys vaalihuoneistossa vai etä-äänestyksenä verkossa. Verkkoäänestys on luonteeltaan täyssähköinen äänestys.


title: Sähköinen äänestys

text: Sähköistä äänestystä on kokeiltu laajasti eri maissa. Brasiliassa sähköinen äänestys on ainoa äänestämistapa. Euroopan maista äänestyskoneiden käyttö on laajinta Belgiassa. Viro on ainoa maa, jossa valtion vaaleissa äänestetään yleisesti Internet-verkon kautta (5,4 % äänistä vuoden 2007 parlamenttivaaleissa).


title: Sähköinen äänestys

text: Alankomaiden hallitus on päättänyt kieltää sähköiset äänestykset liian turvattomina ja palata paperiäänestykseen. Irlannissa käytettiin noin 50 miljoonaa euroa sähköiseen järjestelmään, jota ei turvallisuussyistä voitu ottaa käyttöön, ja huhtikuussa 2009 ilmoitettiin, että laitteet romutetaan. Isossa-Britanniassa sähköäänestystä on kokeiltu, mutta laajempaa käyttöönottoa ei ole toistaiseksi näköpiirissä. Saksan perustuslakituomioistuin katsoi äänestyskoneiden käytön liittopäivävaaleissa 2005 perustuslain vastaiseksi, mutta ei määrännyt pidettäväksi uusia vaaleja.


title: Sähköinen äänestys

text: Yhdysvalloissa äänestyskoneet ovat yleisiä. Lukuisien ongelmien vuoksi yli puolet osavaltioista on kuitenkin kieltänyt täyssähköisen äänestyksen ja vaatii äänestykseen paperivarmistuksen.


title: Sähköinen äänestys

text:
Suomessa sähköistä äänestystä on käytetty ei-valtiollisissa yhteyksissä, muun muassa ylioppilaskuntien edustajistovaaleissa.
HOK-Elannon edustajistovaaleissa helmikuussa 2008 verkkoäänestys päättyi ennenaikaisesti tietoliikennevian takia.


title: Sähköinen äänestys

text:
Vuoden 2008 kunnallisvaaleissa kokeiltiin äänestyskoneita Karkkilassa, Kauniaisissa ja Vihdissä. Vaalilakia muutettiin sähköisen äänestyksen mahdollistamiseksi jo lokakuussa 2006.
Kokeilujärjestelmän toimitti TietoEnator ja sen tietoturvakomponentit tukeutuvat espanjalaisen SCYTL Secure Electronic Voting S.A:n kehittämään Pnyx.core-tuotteeseen.
Kokeilun kustannuksiksi arvioitiin helmikuussa 2008 noin 700 000 – 800 000 euroa ja lokakuussa 2008 noin miljoona euroa.


title: Sähköinen äänestys

text: Kokeiltu järjestelmä oli täyssähköinen eli siinä ei ollut paperivarmistusta. Järjestelmän ohjelmakoodi ei ollut julkinen. Äänet lähetettiin äänestyspäätteestä palvelimelle salatussa muodossa julkisen Internet-verkon kautta. Silloisen oikeusministerin Tuija Braxin mukaan äänestyssysteemiä ei voitu hakkeroida internetin kautta, koska systeemi oli suljettu.


title: Sähköinen äänestys

text: TNS Gallupin heinäkuussa 2008 tekemän kyselyn mukaan suomalaiset suhtautuivat sähköiseen äänestykseen luottavaisesti. 84 prosenttia vastaajista arvioi sähköisen järjestelmän erittäin luotettavaksi tai melko luotettavaksi, ja kahdeksan kymmenestä antaisi äänensä sähköisesti, jos se olisi mahdollista.


title: Sähköinen äänestys

text: Entinen viestintäministeri Suvi Lindén on ehdottanut Suomeen Internet-äänestystä.


title: Sähköinen äänestys

text: Sähköistä äänestystä kritisoivat ennen vaaleja Electronic Frontier Finland ja kansanedustaja Jyrki Kasvi. Lisäksi Uudenmaan kokoomusnuoret ilmoitti helmikuussa 2008 aikovansa valittaa kunnallisvaalien tuloksesta Euroopan ihmisoikeustuomioistuimeen.


title: Sähköinen äänestys

text: Turun yliopiston matematiikan laitos auditoi kunnallisvaaleissa kokeiltavan äänestysjärjestelmän eli tutki sitä eri tavoin. Kesäkuussa 2008 valmistuneen auditointiraportin mukaan sähköisen äänestyksen kokeilu oli toteutettavissa kaavaillulta pohjalta ja hankkeen suurin haaste oli valvonnan toimivuuden varmistaminen. Auditointityöryhmällä ei ollut tutkittavanaan lopullista versiota äänestyskoneen käyttöjärjestelmälevystä. Suurin osa vaalijärjestelmässä toimivasta ohjelmakoodista (esimerkiksi käyttöjärjestelmä ja laiteajurit) jäi auditoinnin ulkopuolelle. Koko koodin tarkistaminen huolella olisi auditointiryhmän mukaan vienyt useita henkilötyövuosia.


title: Sähköinen äänestys

text: Ensimmäisten raporttien mukaan kunnallisvaalien kokeilu sujui loistavasti. Kaikissa kokeilukunnissa reilu puolet äänestäjistä valitsi sähköisen äänestyksen. Äänestäjät kehuivat koneiden helppokäyttöisyyttä eikä mitään virheilmoituksia tullut.


title: Sähköinen äänestys

text: Sähköäänestystä on perusteltu muun muassa äänestysaktiivisuuden kasvulla, mutta äänestysaktiivisuus nousi (edellisistä kunnallisvaaleista) kokeilukunnissa vähemmän kuin muualla maassa.


title: Sähköinen äänestys

text: Vaalien jälkeen ilmeni, että 232 ääntä (1,9 % sähköisistä äänistä) jäi kokonaan kirjautumatta, todennäköisimmin siksi, että äänestäjät eivät painaneet OK-painiketta ennen äänestyskortin poistamista koneesta. Vaalitulosta ei voida korjata, sillä ei ole tiedossa, kenelle nämä äänestäjät aikoivat äänensä antaa. Virhemahdollisuus oli huomattu järjestelmän testauksessa jo keväällä 2008, mutta sitä ei ollut katsottu tarpeelliseksi korjata.


title: Sähköinen äänestys

text: Silloisen oikeusministerin Tuija Braxin mukaan laki ei sallinut vaalituloksen perumista hukkaäänien takia. Hänen mielestään ongelmana ei ollut äänestysjärjestelmä vaan ihminen. Ennen vaaleja Brax oli vakuuttanut, etteivät sähköiset äänet voi kadota minnekään, sillä äänestystä kontrolloidaan samalla tavalla kuin perinteistä äänestystä.


title: Sähköinen äänestys

text: Euroopan neuvoston tarkkailuryhmä katsoi, että äänestys ei täyttänyt demokraattisten vaalien periaatteita, koska ääniä joutui kadoksiin. Muuten ryhmä piti kokeilua onnistuneena.


title: Sähköinen äänestys

text: Marraskuun lopussa Brax sanoi harkitsevansa avointa lähdekoodia ja paperikuitteja varmistuksena, jos sähköäänestystä vielä kokeillaan Suomessa.


title: Sähköinen äänestys

text: Kun äänien hukkuminen oli paljastunut, Electronic Frontier Finland, Uudenmaan kokoomusnuoret, Vasemmistonuoret ja vihreiden kansanedustaja Jyrki Kasvi vaativat vaalien uusimista. Vihreät nuoret ja opiskelijat toivoivat lisäksi, että sähköäänestyshanke lopetetaan.


title: Sähköinen äänestys

text: Kaikkien kolmen kokeilukunnan vaalituloksesta valitettiin Helsingin hallinto-oikeuteen, joka hylkäsi valitukset. Korkein hallinto-oikeus kuitenkin päätti huhtikuussa 2009, että vaalit on kokeilukunnissa uusittava.


title: Sähköinen äänestys

text: Hallitus päätti 13. tammikuuta 2010, että sähköisestä äänestyksestä luovutaan toistaiseksi, koska kokemukset kuntavaalien 2008 kokeilusta olivat niin huonoja. Hallituksen mukaan äänestyspaikalla tapahtuvasta sähköisestä äänestyksestä ei kokemusten valossa ole saatavissa sellaisia kokonaishyötyjä, että sitä kannattaisi jatkokehittää.


title: Sähköinen äänestys

text: Oikeusministeriö asetti vuonna 2013 uuden työryhmän selvittämään Internet-äänestyksen mahdollisuutta, koska Kataisen hallituksen tavoitteena oli edistää sähköistä asiointia.


title: Sähköinen äänestys

text:
Useat yhdysvaltalaiset tietoturvan ja tietojenkäsittelytieteen asiantuntijat ovat arvostelleet sähköäänestyksen turvattomuutta.
Rebecca Mercuri esitti vuonna 1992 paperivarmistuksen idean. Hänen mukaansa se on käytännössä ainoa tapa varmistaa äänestystuloksen luotettavuus. Hän huomautti, että äänestysjärjestelmien lähdekoodia on usein vaikea saada tarkastettavaksi – ja ettei pelkän lähdekoodin täydellinenkään tarkastaminen riitä, sillä salaista koodia voi esimerkiksi piilottaa kääntäjään.
Kun perinteisessä lippuäänestyksessä vaalivilppi täytyy työläästi suorittaa joka äänestyspaikalla erikseen, sähköäänestys avaa mahdollisuuden laajamittaiseen huomaamattomaan manipulaatioon.
Tunnettu tietoturva-asiantuntija Bruce Schneier pitää välttämättömänä sekä paperivarmistusta että äänestysjärjestelmän ohjelmakoodin julkistamista.


title: Sähköinen äänestys

text:
Yhdysvaltalaisessa dokumenttielokuvassa "Hacking Democracy" (2006) suomalainen asiantuntija Harri Hursti löysi Yhdysvalloissa käytetyistä äänestyskoneista tietoturvaongelmia. Hän onnistui muuttamaan testiäänestyksen tulosta käsitellyllä muistikortilla. Äänestyskoneen valmistaja "Diebold Election Systems" yritti estää elokuvan televisioesityksen ja väitti siinä näytettyä äänestystuloksen manipulointia silkaksi huijaukseksi, mutta
Berkeleyn yliopiston tutkijaryhmän mukaan manipulointimenetelmä oli toimiva.
Saman valmistajan äänestyskoneista on löytynyt myös takaovia ja sen koneet hukkasivat satoja ääniä Ohiossa kevään 2008 esivaaleissa. Toisen äänestyskonevalmistajan "Sequoian" koneet aiheuttivat esivaaleissa 1500 haamuääntä Washingtonissa (DC). Syyksi epäillään staattista sähköä.


title: Sähköinen äänestys

text:
Ison-Britannian paikallisvaaleissa 2007 kokeiltiin äänestämistä kannettavilla tietokoneilla, äänestyskoneilla, Internetissä ja matkapuhelimella. Brittiläinen Open Rights Group nosti esille kokeilun epäkohtia. Se huomautti, etteivät kansalaiset tiedä, miten heidän antamiaan ääniä käsitellään, eikä sähköinen äänestysjärjestelmä siis ole läpinäkyvä. Se kummasteli myös, kuinka sähköisestä laskennasta ja käsin tehdystä tarkistuksesta saatiin huomattavasti toisistaan poikkeavia tuloksia.
Myös parlamentin asettama komissio arvosteli pilottihankkeiden riskejä, kustannuksia ja läpinäkymättömyyttä. Sen mukaan pilottihankkeita ei tule jatkaa ennen kuin ongelmat on ratkaistu.
BBC:n mukaan sähköinen äänestys ei lisännyt äänestysaktiivisuutta.


title: Sähköinen äänestys

text: ETYJ:n Demokraattisten instituutioiden ja ihmisoikeuksien toimisto suosittaa paperivarmistusta tai muuta vastaavaa menetelmää, joka mahdollistaa tulosten tarkistuslaskennan jälkikäteen.


title: Sähköinen äänestys

text: Euroopan komission ohjekirjan mukaan paperivarmenne on läpinäkyvyyden ja turvallisuuden vuoksi kaikissa sähköisissä äänestyksissä välttämätön.


title: Sähköinen äänestys

text: Electronic Frontier Finland vastustaa sähköisen äänestämisen käyttöönottoa. Sen mukaan sähköinen äänestys on uhka vaalisalaisuudelle ja äänestystuloksen luotettavuudelle. EFFI huomauttaa myös, ettei perinteisessä äänestystavassa ole ratkaisemista vaativia ongelmia. Yhdistyksen mukaan väitettyjä säästöjä sähköiseen äänestykseen siirtymisestä ei juuri tulisi, koska perinteinen äänestäminen jää uudessa vaalilaissa rinnakkaiseksi vaihtoehdoksi. EFFI on myös nostanut esiin Viron Internet-äänestyksen ongelmat ja Yhdysvaltain lukuisat äänestyskoneskandaalit.


title: Sähköinen äänestys

text:
Vihreä liitto vastusti vuonna 2005 lakia valmisteltaessa sähköisen äänestyksen käyttöönottoa erityisesti tietoturvaongelmien takia. Se piti äänestäjän hyväksymää paperivarmennetta ehdottomana vaatimuksena, mutta silti hyväksyi Vanhasen II hallituksen ohjelmassa pilottihankkeen ilman paperivarmistusta. Oikeusministeri Tuija Brax (vihr.) puolusti sähköistä äänestystä ennen sen kokeilua Suomessa sanoen, että siihen liittyviä "haittoja ei ole toistaiseksi tiedossa"
ja ajatus vaalitulosten sabotoinnista menee "science fictionin puolelle".


title: SKA Minsk

text: Sportiwny Klub Armii Minsk, useammin vain SKA Minsk on valkovenäläinen käsipalloseura. Sen kotikaupunkina on Minsk. Seura on Valko-Venäjän korkeimmalla sarjatasolla.


title: SKA Minsk

text: SKA Minsk on voittanut muutamia kansainvälisiä turnauksia. Kaikki seuran kovat voitot maailmalla yhtä lukuun ottamatta ovat tulleet seuran kultakaudella 1980-luvulla. Seura on voittanut kolme kertaa Euroopan Mestareiden Liigan (1987, 1989 ja 1990) sekä kaksi kertaa Euroopan Cupvoittajien Cupin (1983 ja 1988). Se on ollut myös kerran Euroopan Seurajoukkueiden mestaruuskilpailuiden finaalissa (vuonna 1983).


title: Libraatio

text: Libraatiolla tarkoitetaan taivaankappaleen kiertolaisen näennäistä tai todellista huojumista, useimmiten Kuun, kun se kiertää Maata. Termi "libraatio" tulee latinan verbistä "librare" tai substantiivista "libra", vaaka tai tasapaino. Termi viittaa perinteisen kahden vaakakupin vaa'an huojumiseen tasapainotilan puolelta toiselle. Libraation ansiosta kykenemme eri aikojen summana näkemään Kuusta noin 59 %, kun kerralla pystymme näkemään korkeintaan puolet Kuun alasta, noin 50 %.


title: Libraatio

text: Kuun libraatio on pääasiassa näennäinen ilmiö: Kuu ei todellisuudessa kappaleena huoju seuraavassa selostettavan suuruisia määriä, vaan kiertää elliptisellä, Maan ekliptikaan nähden kallellaan olevalla ja epäkeskisellä radalla Maata, ja Kuun oma pyörimisakseli on lisäksi hiukan kallistunut Kuun omaan ratatasoon nähden. Kuu pyörii oman akselinsa ympäri vakiokulmanopeudella. Lisäksi Maa pyörii oman akselinsa ympäri kerran vuorokaudessa. Näistä Kuun ja Maan ominaisuuksista aiheutuu libraation neljä komponenttia:Kuun pyörähdysaika oman akselinsa ympäri on sama kuin Kuun kiertoaika Maan ympäri. Siksi Kuusta näkyy Maahan aina kokonaisuutena katsoen sama puoli, mutta libraation vuoksi kuitenkin yhteensä vähän enemmän kuin tasan puolet. Libraation mikään komponentti ei kuitenkaan johdu siitä, että Kuun pyöriminen on lukittunut Maahan nähden. Kaikki libraation komponentit olisivat olemassa ja Kuu näyttäisi huojuvan, vaikka Kuu pyörisi akselinsa ympäri nopeammin ja siis paljastaisi Maahan päin koko pintansa. Libraation vaikutus vain on selvemmin näkyvissä, kun Kuusta aina näkyy vain sama puoli Maahan, mutta libraatio hiukan laajentaa näkyvää osuutta.


title: Libraatio

text: Kuun vaiheet ja libraatio eivät kulje kuukaudesta toiseen samaan tahtiin, sillä libraatiokomponentit noudattavat anomalistista ja sideeristä kuukautta, mutta Kuun vaiheet noudattavat synodista kuukautta. Erijaksoisuuden näkee havainnollisesti esimerkiksi usean kuukauden ajalla otetuista valokuvista, joissa libraatio on eri vaiheissaan täysikuun aikaan.


title: Libraatio

text: Muut taivaankappaleet vaikuttavat Kuun asentoon vetovoimillaan, erityisesti Maa ja Aurinko kolmen kappaleen järjestelmän mukaisesti, mutta myös muut aurinkokuntamme planeetat kuineen pienemmässä määrin. Nämä voimat saavat aikaan myös todellisia Kuun asennon vaihteluita. Edellisiin, ilman apuvälineitäkin havaittaviin suuriin näennäisiin libraatioihin nähden nämä ovat pieniä ja vaativat tarkemmilla menetelmillä havainnoimista, ja ne otetaan Kuun rata- ja asentolaskelmissa yleensä huomioon ns. häiriökorjauksina.


title: Bharati Mukherjee

text: Bharati Mukherjee (27. heinäkuuta 1940 Kalkutta – 28. tammikuuta 2017) oli intialaissyntyinen kirjailija. Hänen teoksensa kertoivat intialaisesta kulttuurista ja siirtolaisuudesta.


title: Bharati Mukherjee

text: Mukherjee ennätti suorittaa Intiassa yliopisto-opintoja, mutta loi uransa Yhdysvalloissa ja Kanadassa. Hän oli naimisissa kanadalaisen kirjailija Clark Blaisen kanssa.


title: Bharati Mukherjee

text: Mukherjee voitti novellikokoelmallaan "The Middleman and Other Stories" (1988) National Book Critics Circle Awardin. Muuhun tuotantoon kuuluu muun muassa useita romaaneja ja muistelmateos "Days and Nights in Calcutta" (1977), jonka kirjoittivat Clark Blaise ja Bharati Mukherjee yhteistyössä.


title: Veronica

text: Veronica on naisen etunimi, joka kirjoitetaan joissain maissa muodossa "Veronika".


title: Veronica

text: Veronica-nimiä on Suomessa annettu väestörekisterikeskuksen tietojen mukaan 1900-luvun alusta elokuuhun 2018 mennessä 1 728 ja Veronika-nimiä 1 396. Veronica ja Veronika viettävät ruotsinkielisen kalenterin mukaan nimipäiväänsä 17. elokuuta.


title: Veronica

text: Nimi Veronica on muunnos kreikkalaisesta nimestä Berenike, joka merkitsee "voiton tuojaa", mutta sen on myös tulkittu johtuvan latinan sanoista "vera icon" ’todellinen kuva’. Pyhimyslegendan mukaan Pyhä Veronica kosketti Jeesuksen kasvoja liinalla, jolloin siihen muodostui hänen kuvansa.


title: Erkki Laurila

text: Erkki Aukusti Laurila (20. elokuuta 1913 Hämeenlinna – 22. joulukuuta 1998 Porvoo) oli suomalainen akateemikko ja tiedevaikuttaja.


title: Erkki Laurila

text: Hän siirtyi fyysikosta kohti tekniikan tutkimusta sodanajan Valtion lentokonetehtaalla, jossa hän johti perustamaansa hienomekaanista osastoa. Hän osallistui myös sen keksimistoimintaan ja jätti ensimmäiset patenttihakemuksensa vuonna 1944. Vuonna 1945 hänet valittiin TKK:lle professoriksi vastaperustettuun teknillisen fysiikan oppiaineeseen. Hän oli yksi keskeisiä henkilöitä, jotka ajoivat sodan jälkeen huipputeknologisen Suomen rakentamista. Esimerkiksi 1954 Laurila perusteli sitä, että kirjallisuuden ja kansallisten tieteiden voimin kehitetty ”Väinämöisen Suomi” pitäisi muuttaa ”Ilmarisen Suomeksi”, teknisesti itsenäisemmäksi ja itsevarmaksi maaksi.


title: Erkki Laurila

text: Valtioneuvosto nimitti 1955 professori Erkki Laurilan Energiakomitean johtoon. Sen piti arvioida atomienergian käyttötarvetta Suomessa. Yksi Laurilan vaikutusfoorumi oli Matematiikkakonekomitea, joka muun muassa rakensi Suomeen ESKO-tietokoneen 1950-luvulla. Päätyönsä Laurila teki Teknillisen korkeakoulun ensimmäisenä teknillisen fysiikan professorina vuosina 1946–1963, jolloin hänet nimitettiin ns. vanhan Suomen Akatemian jäseneksi eli palkkaa nauttivaksi akateemikoksi. Koko tekniikan tutkijan ja kehittäjän uransa ajan 1980-luvulle asti hän keksi ja patentoi ahkerasti uutta teknologiaa erityisesti kaivosteollisuuteen ja metallialalle, joissa ainakin hänen vuonna 1964 julkaisemaansa Satmagan -analyysilaitetta käytetään edelleen. Laurila julkaisi myös useita yleistajuisia kirjoja ydinvoiman tekniikasta ja alan yhteiskunnallisesta kehityksestä.


title: Taina

text: Taina on suomalainen naisen etunimi, jonka nimipäivää vietetään 13. lokakuuta samaan aikaan Tanjan ja Taijan kanssa. Almanakassa Taina on ollut vuodesta 1929. Väestörekisterikeskuksen tietojen mukaan nimi oli annettu vuoden 2009 loppuun mennessä 11 579 henkilölle. Nimen suurin suosio ajoittui 1950-luvun lopulle ja 1960-luvulle innoittajanaan suomalaisen tanssija-näyttelijä Taina Elgin menestyksekäs kausi Hollywood-elokuvissa.


title: Taina

text: Sana "taina" on suomen kielessä tarkoittanut värttinää ja hämäläismurteissa myös taimea tai silmua, mutta Kustaa Vilkunan mukaan nimen alkuperä on venäläisessä Tatjana-nimessä, josta Inkerissä on käytetty kutsumamuotona Tainaa. Toisaalta Eero Kiviniemi on esittänyt nimen varhaisten esiintymien alueellisen jakauman perusteella, että ainakin osa nimenantajista on luultavasti ajatellut nimenomaan sanan hämäläismurteellista merkitystä. Ei voida kuitenkaan tietää, mitä merkitystä Tainan vuoden 1929 uudistuksessa nimipäiväkalenteriin lisänneet henkilöt ovat sille ajatelleet.


title: Taina

text: Taina on myös verraten harvinainen suomalainen sukunimi, joka on mahdollisesti peräisin paikannimestä. Taina on esiintynyt talonnimenä ainakin Mäntyharjulla, Johanneksessa, Luumäellä ja Savitaipaleella. Mäntyharjulla on lisäksi Taina-niminen kylä sekä vesistöt Tainavesi ja Tainakoski.


title: Taina

text: Luettelon henkilöt ovat suomalaisia, ellei toisin mainita


title: Micaela

text: Micaela on muunnos nimestä Mikaela. Mikaela on Mikael-nimen sisarnimi. Micaela-nimisiä naisia on Suomessa väestörekisterikeskuksen mukaan vuoden 2015 maaliskuun alkuun mennessä 834 kappaletta ja miehiä alle 5. Tästä nimestä on kansainvälinen versio Michaela. Micaelalla on nimipäivä 29. syyskuuta.


title: Arctic Cat

text: Arctic Cat on yhdysvaltalainen moottorikelkkoja ja mönkijöitä valmistava yhtiö. Yhtiö on valmistanut moottorikelkkoja 1950-luvulta lähtien, ja ensimmäiset mönkijät valmistuivat vuonna 1995.


title: Arctic Cat

text: David Johnson, Edgar Hetteen ja Allan Hetteen työskentelivät yhdessä eräässä minnesotalaisessa yrityksessä, jossa he suunnittelivat ja rakensivat 1950-luvun alussa lumen päällä liikuvaa ajoneuvoa. Edgar lähti yrityksestä kesällä 1960 ja aloitti "Polar Manufacturing" -yrityksen, jonka nimi vaihtui myöhemmin "Arctic Enterprises" -nimiseksi. Yritys alkoi valmistaa Arctic Cat -moottorikelkkoja, mutta laajensi myöhemmin tuotantoaan myös veneteollisuuteen.


title: Arctic Cat

text: Lumeton talvi vuonna 1980 ja ylituotanto pakotti yhtiön konkurssiin 1981 ja lakkautti tuotannon vuonna 1982. Vanhan tuotannon pohjalle perustettiin vuonna 1984 uusi yritys nimeltään "Arctco", joka jatkoi kelkkojen valmistusta nimellä "Arctic Cat". Vuonna 1996 yhtiö otti malliston nimen myös viralliseksi nimekseen.


title: Arctic Cat

text: Arctic Cat on tunnettu ZR-moottorikelkkasarjastaan ZR 440, 500, 580, 600, 700, 800 ja 900. 1990-luvulla tehdas valmisti Thundercat-kelkkaa, joka oli markkinoiden tehokkain. Vuonna 2002 markkinoille tullut T660-mallisto on myös Arctic catin tunnetuimpia mallisarjoja luksus-varusteltujen moottorikelkkojen saralla. Artic cat esitteli kyseisessä mallistossa myös maailman ensimmäisen 4-tahti moottorilla varustetun moottorikelkan vuonna 2002 yhtä aikaa Yamahan RX-1 mallin kanssa, sekä Ensimmäisen turbolla ja välijäähdyttimellä varustetun mallin vuonna 2004. 2009- mallistossa Arctic-Cat esitteli 1100-kuutioisen turbolla ja välijäähdyttimellä varustetun moottorikelkkamallin, jolla yhtiö korjaa takaisin Ski-Doo-moottorikelkalle menettämänsä tehokkain sarjavalmisteinen moottorikelkka -tittelin. Arctic Cat tekee kelkkojen lisäksi myös mönkijöitä ja se on valmistannut 90-luvulla myös vesijettejä malliltaan Tigershark.


title: Varsovan metro

text: Varsovan metro on metrojärjestelmä Varsovassa, Puolan pääkaupungissa. Se avattiin Puolan ensimmäisenä metrojärjestelmänä vuonna 1995 ja on edelleen Puolan ainoa metrojärjestelmä. Metrolinjoja on yksi ja pituutta sillä on 19 kilometriä.


title: Varsovan metro

text: Metroa kaavailtiin Varsovaan jo vuonna 1918. Työt pääsivät alkamaan 1938. Toinen maailmansota kuitenkin hidasti hanketta ja rakennustyöt aloitettiin uudelleen vasta vuonna 1984.


title: Varsovan metro

text: Syksyllä 2010 alettiin rakentaa toista linjaa. Sen ensimmäinen osa valmistui vuonna 2013.


title: Varsovan metro

text: Tulevaisuudessa tullaan metroa laajentamaan rakentamalla 3. linja.


title: Can-Am (mönkijämerkki)

text: Can-Am on mönkijämerkki. Ne ovat BRP:n (Bombardier Recreational Products -konsernin) valmistamia mönkijöitä. BRP omistaa myös Lynx- ja Ski Doo -moottorikelkat sekä itävaltalaisen moottorivalmistaja Rotaxin.


title: Can-Am (mönkijämerkki)

text: Joseph-Armand Bombardier hankki ensimmäisen patentin telalliseen ajoneuvoon vuonna 1937. Bombardier perusti vuonna 1942 yrityksen, joka alkoi valmistamaa moottorikelkkoja. Yrityksen ensimmäinen mönkijä esiteltiin vuonna 1998, ja vuonna 2006 Bombardier-mönkijöiden nimeksi vaihdettiin Can-Am.Nykyiset mallit ovat Can-Am Outlander 800R X mr, Can-Am Outlander 800 X XC, Can-Am Renegade 800,Can-Am Renegade 800X, Can-Am Renegade 500, Can-AmOutlander Max 800 Ltd, Can-Am Outlander 800, Can-Am Outlander 800 XT, Can-Am Outlander Max 800, Can-Am Outlander Max 800 XT, Can-Am Outlander 650, Can-Am Outlander 650 XT, Can-Am Outlander Max 650, Can-Am Outlander Max 650 XT, Can-Am Outlander 500 H.O. EFI, Can-Am Outlander 400 EFI, Can-Am Outlander EFI XT, Can-Am Outlander 400 EFI XT, Can-Am Outlander Max 400 EFI, Can-Am Outlander Max 400 EFI XT, Can-Am DS 650 X, Can-Am DS 450, Can-Am DS 250, Can-am Rally 200, Can-Am DS 90 ja Can-am Renegade 500


title: Williams FW12

text: Williams FW12 ja Williams FW12C olivat Formula 1 -autoja, joilla Williams-talli kilpaili kausilla –. Auton suunnittelusta vastasivat Enrique Scalabroni, Patrick Head ja Frank Dernie. Autossa oli voimanlähteenä kaudella 1988 epäluotettavaksi osoittautunut Juddin valmistama 3,5-litrainen V8-moottori. Kaudella 1989 päivitetyssä FW12C-autossa oli Renault'n kehittämä 3,5-litrainen V10-moottori. Autoa ajoivat kilpailuissa brittiläinen Nigel Mansell, italialainen Riccardo Patrese, brittiläinen Martin Brundle, ranskalainen Jean-Louis Schlesser sekä belgialainen Thierry Boutsen.


title: Roman Kreuziger

text: Roman Kreuziger (s. 6. toukokuuta 1986 Moravská Třebová, Tšekkoslovakia) on tšekkiläinen maantiepyöräilijä, joka edustaa UCI World Tour -tasolla kilpailevaa Dimension Data -tallia.


title: Roman Kreuziger

text: Kreuziger saavutti vuosina 2002 ja 2003 junioreiden EM-hopeaa cyclocrossissa. Vuonna 2004 hän voitti alle 19-vuotiaiden maantieajon maailmanmestaruuden ja sai hopeaa aika-ajossa. Lisäksi hän oli toinen cyclocrossin nuorten MM-kilpailussa.


title: Roman Kreuziger

text: Kreuziger aloitti ammattilaisuransa Liquigas-tallissa vuonna 2006. Seuraavana vuonna hän voitti toisen etapin Settimana Ciclista Lombarda -kilpailussa ja sijoittui kuudenneksi Tour de Romandien kokonaiskilpailussa. Hän osoitti aika-ajokykyjään sijoittumalla toiseksi Pariisi–Nizzan ja Tour de Romandien prologeissa. Lisäksi Kreuziger voitti pariaika-ajokilpailu Trofeo Città di Borgomaneron yhdessä Vincenzo Nibalin kanssa. Ensimmäisessä suuressa ympäriajossaan, Espanjan ympäriajossa hän päätyi sijalle 21.


title: Roman Kreuziger

text: Vuonna 2008 Kreuziger sijoittui Andreas Klödenin jälkeen toiseksi Tour de Romandiessa. Saman vuoden Sveitsin ympäriajossa hän voitti kahdeksannen etapin – aika-ajon – siirtyen kokonaiskilpailun johtoon. Seuraavana päivänä ajetulla päätösetapilla hän varmisti kokonaiskilpailun voiton. Ranskan ympäriajossa hän sijoittui 13:nneksi ja nuorten kilpailussa toiseksi.


title: Roman Kreuziger

text: Vuonna 2009 Kreuziger voitti Tour de Romandien neljännen etapin, kokonaiskilpailun sekä nuorten kilpailun. Sveitsin ympäriajossa hän sijoittui kolmanneksi. Ranskan ympäriajon kokonaiskilpailussa hän oli yhdeksäs ja nuorten kilpailussa kolmas. Clásica de San Sebastiánissa hän sijoittui toiseksi hävittyään loppukirissä irtiottokumppanilleen Carlos Barredolle. Espanjan ympäriajon 18. etapilla hän oli toinen.


title: Roman Kreuziger

text: Vuonna 2010 Kreuziger voitti Sardiniassa ajetun Giro di Sardegna -etappikilpailun toisen etapin ja kokonaiskilpailun. Pariisi–Nizza-ajossa hän sijoittui alun perin neljänneksi, mutta nousi kolmanneksi Alejandro Valverden hylkäyksen myötä. Lisäksi Kreuziger voitti nuorten kilpailun. Amstel Gold Racessa hän oli viides. Ranskan ympäriajossa hän oli Alberto Contadorin hylkäyksen jälkeen kokonaiskilpailussa kahdeksas, nuorten kilpailussa hän oli kolmas.


title: Roman Kreuziger

text: Kreuziger siirtyi Astana-talliin 2011. Hän voitti Giro Del Trentinon neljännen etapin. Liège–Bastogne–Liègessä hän sijoittui neljänneksi. Italian ympäriajossa hän sijoittui viidenneksi ja voitti nuorten kilpailun. Vuonna 2012 hän sijoittui kolmanneksi Tirreno–Adriatico-etappikilpailussa ja kuudenneksi Tour de Romandiessa. Italian ympäriajossa hän voitti 19. etapin ja oli kokonaiskilpailussa viidestoista. Sveitsin ympäriajossa hän sijoittui kuudenneksi ja Lontoon olympialaisten maantieajossa 15:nneksi.


title: Roman Kreuziger

text: Kreuziger edusti Team Saxo-Tinkoff / Tinkoff -tallia vuosina 2013–2016. Hän voitti Amstel Gold Racen 2013 karattuaan kärkiryhmästä seitsemän kilometriä ennen maalia. Sveitsin ympäriajossa ja Clásica de San Sebastiánissa hän sijoittui kolmanneksi, Ranskan ympäriajossa viidenneksi.


title: Roman Kreuziger

text: Kaudella 2014 Kreuziger sijoittui kolmanneksi Tirreno–Adriaticossa ja seitsemänneksi Liège–Bastogne–Liègessä. Seuraavan vuoden Liège–Bastogne–Liègessä hän oli viides ja Ranskan ympäriajossa seitsemästoista. USA Pro Challenge -kilpailussa hän voitti kuudennen etapin. Vuoden 2016 Liège–Bastogne–Liègessä hän sijoittui seitsemänneksi. Hän voitti samana vuonna maantieajon Tšekin-mestaruuden ja sijoittui Ranskan ympäriajon kokonaiskilpailussa kymmenenneksi.


title: Roman Kreuziger

text: Kreuziger siirtyi Orica-Scott-talliin 2017. Hän voitti tuona vuonna PRO Ötztaler 5500 -kilpailun. Seuraavana vuonna hän sijoittui toiseksi Amstel Gold Racessa hävittyään kahden miehen loppukirissä Michael Valgrenille. Hän oli seuraavan viikon aikana neljäs La Flèche Wallonnessa ja kahdeksas Liège–Bastogne–Liègessä. Saman vuoden Innsbruckin MM-kilpailuissa hän sijoittui maantieajossa kuudenneksi.


title: Roman Kreuziger

text: Kreuziger on edustanut Dimension Data -joukkuetta vuodesta 2019 lähtien.


title: HC Minaur Baia Mare

text: HC Minaur Baia Mare on romanialainen vuonna 1974 perustettu käsipalloseura. Seuran kotikaupunki on Baia Mare. HC Minaur Baia Mare pelaa Romanian korkeimmalla sarjatasolla.


title: HC Minaur Baia Mare

text: Seura pelaa kotiottelunsa Sala Lascar Pana- areenalla, jolle mahtuu 2060 katsojaa. HC Minaur Baia Maren värit ovat oranssi ja musta.


title: Patricio Guzmán

text: Patricio Guzmán Lozanes (s. 11. elokuuta 1941 Santiago de Chile) on chileläinen elokuvaohjaaja. Hänen työtään on muun muassa Chilen entistä presidenttiä käsittelevä dokumentti "Salvador Allende" (2004).


title: Patricio Guzmán

text: Guzmán kirjoitti nuorena romaaneja, opiskeli sitten elokuvaa ensin Santiagon katolisessa yliopistossa kunnes lähti Madridin Escuela oficial de cinematografia -oppilaitokseen (EOC), josta valmistui 1969. Palattuaan hän sai paikan kansallisesta Chile-Films-yhtiöstä dokumenttiosaston päällikkönä. Vuoden 1973 sotilasvallankaappauksen jälkeen Guzmán oli hetken vangittuna ja lähti sitten maanpakoon ensin Kuubaan 1977 ja sitten Espanjaan 1980.


title: Patricio Guzmán

text: Guzmánin on saanut uransa aikana lukuisia palkintoja ja palkintoehdokkuuksia eri maissa.


title: Kuopion kauppaopiskelijat

text: Kuopion kauppaopiskelijat ry on 20. helmikuuta 1892 perustettu, paikallinen kaupan alan opiskelijoiden edunvalvontajärjestö. Iältään se on vanhin suomenkielinen kaupan alan opiskelijayhdistys (vuonna 1887 perustettu Kuopion kauppakoulu oli 1. suomenkielinen kauppakoulu). Yhdistyksen lukukaudella 1903–04 perustama, lukukaudella 1904–05 nimen saanut "Mercurius" on puolestaan Suomen vanhin edelleen säännöllisesti julkaistava opiskelijalehti (vrt. Studentbladet 1911, Ylioppilaslehti 1913).


title: Kuopion kauppaopiskelijat

text: Perustamisen yhteydessä kirjattiin ylös Toverikunnan toiminta-ajatus, joka on säilynyt ohjenuorana nykypäivään asti. Toverikunnan tuli ""tarjota jäsenilleen tilaisuus yhteiseen virkistävään seurusteluun iltamissa sekä muissa tilaisuuksissa ja siten vaikuttaa lähemmän toveruuden aikaansaamiseksi jäseniensä kesken"".


title: Kuopion kauppaopiskelijat

text:
Yhdistys on perustanut muun muassa oppilaitoksensa ruokalan, kahvion ja kirjakaupan. Näistä ruokala siirtyi 2000-luvun alussa kaupungille. Aikaisempiin, jo päättyneisiin liike- ja harrastetoiminnan muotoihin kuuluvat myös kirjasto, laulukuoro, raittiusseura, orkesteri, urheiluseura, vekseliluottopankki, elokuvakerho ja kioski. Kahvion, kioskin sekä kirjakaupan toiminta loppui keväällä 2009 kauppaopiskelijoiden hävittyä tarjouskilpailussa Amicalle, joka jatkaa kahvilan pitoa.Kuopion kauppaopiskelijoiden jäsenet ovat aina ottaneet osaa yhteiskunnalliseen liikehdintään. Niin jääkäriliike kuin Teiniliittokin ovat saaneet seuraajia kyseisen järjestön riveistä.
Yhdistyksen jäsenet ovat olleet perustamassa aikanaan myös Suomen kauppaopiskelijoiden liittoa ja Suomen Opiskelija-Allianssi ry - OSKU:a. Monet näiden valtakunnallisten etujärjestöjen myöhemmistä toimijoista ovat olleet joko nykyisiä tai entisiä kauppaopiskelijoiden jäseniä.Yhdistyksen jäseniksi voivat kuulua Kuopiossa opiskelevat Savon ammatti- ja aikuisopiston datanomi- ja merkonomiopiskelijat. Kuopion kauppaopiskelijoiden jäsenet kuuluvat myös Suomen Opiskelija-Allianssi ry – OSKUun.


title: Jim Meskimen

text: Jim Meskimen (s. 10. syyskuuta 1959 Los Angeles, Kalifornia) on yhdysvaltalainen näyttelijä ja imitaattori.


title: Jim Meskimen

text: Hänen äitinsä on näyttelijä Marion Ross, joka esiintyi muun muassa televisiosarjassa "Onnen päivät".


title: Jim Meskimen

text: Meskimen valmistui Kalifornian yliopistosta taidealalta, jonka jälkeen hän on työskennellyt laajan imitoinninsa myötä imitaattorina ja ääninäyttelijänä. Meskimen muistetaan myös vuonna 1991 brittiläisestä komediasarjasta "Whose Line Is It Anyway?", jossa hän vieraili kolmen jakson verran ystävänsä Christopher Smithin kanssa. Tämän jälkeen Meskimen vieraili muun muassa televisiosarjoissa "Bel-Airin prinssi, Beverly Hills 90210, Family Matters, Seinfeld, Even Stevens" ja "Kolmas kivi auringosta". Lisäksi hän on tehnyt sivurooleja elokuviin, kuten "Apollo 13, Isäni on turbomies, Apinatapaus" ja "Vaaralliset hölösuut".


title: Jim Meskimen

text: Meskimen aloitti ääninäyttelemisen animaatioissa työskentelemällä aluksi apulaisstoryboardin tekijänä Hanna-Barberalle ja sai myöhemmin töitä Rankin/Bass Productionsista ja sai paikan "ThunderCats" piirrossarjasta. Toimiessaan sarjassa sivuhahmojen suunnittelijana Meskimen koe-esiintyi sattuman kautta saman yhtiön tuottamaan "The Comic Strip" piirrossarjaan, jossa hän teki useita eri äänirooleja "TigerSharks" sarjaan. Sittemmin hän ei kuitenkaan saanut enää äänirooleja, kunnes vuosina 1996–1997 esitetty "The Real Adventures of Jonny Quest". Sittemmin Meskimen on tehnyt rooleja sarjoihin, kuten "Äly ja Väläys, Teräsmies, Justice League, Avatar", sekä elokuvat "" ja "". Hän oli myös John F. Kennedyn äänenä näytelmäelokuvassa "", jossa hän ei kuitenkaan saanut mainintaa lopputeksteihin.


title: Pohjoismainen kansanvene

text: Pohjoismainen kansanvene, ruotsiksi Nordisk Folkbåt on vuonna 1941 suunniteltu rungoltaan limisaumainen retki- ja kilpakäyttöön suunniteltu klassinen purjevene. "Folkkari", kuten sitä usein kutsutaan, on yksityyppiluokka ja edelleen erittäin suosittu vene etenkin Itämeren alueella.


title: Pohjoismainen kansanvene

text: 1930-luvulla suurin osa purjeveneistä oli erilaisten mittasääntöjen mukaan rakennettuja "konstruktioluokkaveneitä", yksin kappalein suunniteltuja, hyvistä materiaaleista veistettyjä ja yleensä kalliita. Olemassa olevat yksityyppiluokat, kuten suomalainen Hai ja norjalainen Louhi olivat verraten kapeita ja ahtaita veneitä. Pohjoismainen purjehtijaliitto ryhtyikin kehittämään ajatusta "kansanveneestä", edullisesta yhteispohjoismaisesta yksityyppiluokasta joka toisi purjehduksen useamman ihmisen ulottuville. Etenkin ruotsalainen laivanvarustaja Sven Salén ajoi kansanvene-konseptia voimakkaasti. Vuonna 1941 julistettiin suunnittelukilpailu jonka tarkoituksena oli tuottaa edullinen ja helposti rakennettava mutta merikelpoinen vene. Miehistön tulisi olla 3–4 henkeä, materiaaleina pääasiassa pohjoismaisia puulajeja, köli valettaisiin raudasta. Kilpailulautakuntaan kuului ruotsalaisia, tanskalaisia ja suomalaisia purjehdusvaikuttajia ja suunnittelijoita.


title: Pohjoismainen kansanvene

text: Kilpailuun tuli kaikkiaan 59 ehdotusta, mutta yhtään niistä ei suoraan valittu kilpailun voittajaksi. Veneen suunnitteluhistoria on tämän jälkeen hiukan epäselvä. Toiselle ja kolmannelle sijalle tulleiden tanskalaisen Knud Olsenin ja ruotsalaisen Jac M. Iversenin ehdotuksista oli tarkoitus kerätä niiden parhaat puolet piirustuksiin jotka julkaistaisiin Pohjoismaisen purjehtijaliiton nimissä. Sven Salén kuitenkin ilmeisesti omin päin vei piirustukset insinööri Tord Sundénille jonka allekirjoitus lopullisissa, marraskuussa 1941 julkaistuissa piirustuksissa oli.


title: Pohjoismainen kansanvene

text: Kiistellystä alustaan huolimatta kansanveneestä tuli heti erittäin suosittu. Vuoden 1941 loppuun mennessä tilattiin jo 70 venettä vaikkei yhtään venettä oltu vielä edes saatu vesille kokeiltavaksi. Ensimmäisen veneen valmistuttua huhtikuussa 1942 sen todettiin täyttävän tai ylittävän odotukset ja suosio oli taattu. Kymmenen vuoden kuluttua Ruotsissa oli rakennettu jo 400 venettä ja Suomessakin noin 100 huolimatta sodanjälkeisen ajan niukkuudesta. Veneestä tuli suosittu myös Tanskassa ja Saksassa. Myös Isossa-Britanniassa ja Yhdysvalloissa on kansanvenelaivueita. Kaiken kaikkiaan kansanveneitä on maailmanlaajuisesti rakennettu noin 4000 kappaletta. Suomessa on rekisteröity yli 350 venettä. Suomalainen luokkaliitto perustettiin 1961 ja ensimmäiset SM-kisat pidettiin 1967. Kansanveneillä kilpaillaan edelleen aktiivisesti, SM-kisat järjestetään vuosittain ja etenkin Viaporin Tuoppiin osallistuu yleensä suuri määrä folkkareita.


title: Pohjoismainen kansanvene

text: Venettä on aikojen saatossa myös kehitetty. Lujitemuovi sallittiin runkomateriaaliksi 1976. Muoviset ja puiset kansanveneet kilpailevat yhdessä. Alumiinimastot sallittiin vuonna 2000. Kansanvene on tunnettu hyvästä merikelpoisuudestaan ja sillä on mm. suoritettu maailmanympäripurjehdus.


title: Pohjoismainen kansanvene

text: Kansanveneestä on olemassa monta erilaista jatkokehitelmää joista esimerkkejä ovat:


title: Pohjoismainen kansanvene

text: Kaikkia yllä mainittuja kansanveneen variaatioita löytyy myös sisämoottorilla varustettuna.


title: Emerson, Lake & Palmer (albumi)

text: Emerson, Lake & Palmer on samannimisen yhtyeen ensimmäinen albumi, joka julkaistiin marraskuussa 1970. Kappaleet ovat sekä yhtyeen jäsenten kokonaan omia sävellyksiä että klassisesta musiikista yhtyeelle sovitettuja. Tästä tuli tunnusomainen piirre yhtyeen musiikkiin.


title: Emerson, Lake & Palmer (albumi)

text: Rakenteissa ja sovituksissa muusikoiden tekninen taito tulee hyvin esille. Hyvinä esimerkkeinä ovat ”The Barbarian”- ja ”Take a Pebble” -kappaleiden nopeat piano–basso–rummut-kokoonpanolla soitetut osiot.


title: Emerson, Lake & Palmer (albumi)

text: ”Lucky Man” on Greg Laken teini-ikäisenä säveltämä kappale, jonka hän ja Palmer äänittivät kahdestaan. Emerson improvisoi myöhemmin syntetisaattorilla nauhoitus päällä soolon luomiseksi ja improvisaatio lisättiin sellaisenaan kappaleen loppuosalle. Kappale julkaistiin singlenä ainoastaan Yhdysvalloissa ja se saavutti sijan 48.


title: Emerson, Lake & Palmer (albumi)

text: ”Tank” sisältää Carl Palmerin rumpusoolon.


title: Emerson, Lake & Palmer (albumi)

text:
A-puoli
B-puoli


title: Simo Salminen (muusikko)

text: Simo Salminen (16. joulukuuta 1956 Helsinki – 3. maaliskuuta 2014 Helsinki) oli suomalainen jazztrumpetisti.


title: Simo Salminen (muusikko)

text:
Salminen soitti 1970-luvulta alkaen useissa nimekkäissä suomalaisissa jazzorkestereissa, kuten Tapiola Big Bandissa, Paradisessa ja UMOssa. Vuonna 1978 Salminen muutti Yhdysvaltoihin, jossa hän oli mukana toista vuotta muun muassa Buddy Richin isossa yhtyeessä sekä Eddie Palmierin ja Machiton yhtyeissä.
1979 hän oli mukana Mike Oldfieldin Euroopan- kiertueella ja soittaa siltä äänitetyllä albumilla "Exposed".


title: Simo Salminen (muusikko)

text: Vuonna 1983 hän palasi Suomeen ja toimi muun muassa Oulunkylän Pop & Jazz konservatorion opettajana. Hän liittyi uudestaan myös UMOon. Salminen vastasi yleensä orkestereissa trumpettisektion johtotehtävistä ja soitti vähemmän solistiosuuksia.


title: Simo Salminen (muusikko)

text: Simo Salminen oli jazz-saksofonisti ja -klarinetisti Teemu Salmisen veli.


title: Eurooppa: Ennustus

text: Eurooppa: Ennustus on nimitys William Blaken etsaukselle, jonka Blake julkaisi kirjansa "Europe: A Prophecy" etulehtenä vuonna 1794. Kooltaan 23 x 16,5 cm oleva kohopainosyövytys tunnetaan myös nimellä "The Ancient of Days".


title: Eurooppa: Ennustus

text: Kuvaan liittyy lainaus "”When he set a compass upon the face of the deep”", joka perustuu Vanhan testamentin Sananlaskujen kirjan jakeisiin 8:27: ”Olin läsnä, kun hän pani taivaat paikoilleen ja asetti maanpiirin syvyyksien ylle”.


title: Eurooppa: Ennustus

text: Kuva on kirjan väritetystä niteestä, joka kuului aikoinaan Blaken ystävälle ja tukijalle George Cumberlandille.


title: Eurooppa: Ennustus

text: Kirja kertoo myyttisessä muodossa niiden kahdeksantoista vuosisadan tarinan, jotka ajoittuvat Kristuksen syntymästä Amerikan ja Ranskan vallankumouksiin, joita Blake kannatti kiihkeästi. Kuvassa on yksi kolmesta kirjan päähenkilöstä, Urizen, joka edustaa järjen ja kirkon lakeja. Tässä versiossa Urizenin vartalo on lähes kokonaan väritetty vesivärein.


title: Vesman Liikenne

text: Vesman Liikenne Oy on ISO9001-laatustandardin mukainen Länsi-Suomessa toimiva tilausliikennettä harjoittava turkulainen yhtiö. Yrityksellä on kymmenkunta 12-60 -paikkaista linja-autoa


title: Vesman Liikenne

text: Vesman linja-autot ovat liikennöineet jo vuodesta 1924 alkaen, tilausajoliikenteeseen yhtiö erikoistui vuonna 1996.


title: Juha Kaunismäki

text: Juha Kaunismäki (s. 6. toukokuuta 1979 Helsinki) on syntyjään suomalainen ja nykyään Norjaa edustava entinen jääkiekkoilija. Kaunismäki on pelipaikaltaan puolustaja. Hän pelasi Norjan pääsarjan Stavanger Oilersissa, jossa hän voitti kolme Norjan mestaruutta. Lisäksi hän pelasi Norjan maajoukkueessa neljissä MM-kisoissa sekä Vancouverin olympialaissa. Kaunismäki lopetti jääkiekkouransa vuonna 2013 ja kertoi siirtyvänsä muihin tehtäviin Oilersin organisaatiossa.


title: Juha Kaunismäki

text: Kaunismäki pelasi vuosina 2000–2003 Mestiksessä Kiekko-Vantaassa ja Hyvinkään Ahmoissa. Stavanger Oilersissa hän on pelannut kauden 2003–04 puolivälistä lähtien. Norjaan hänet houkutteli tuttu Stavangerissa pelannut maalivahti Joni Hallikainen. Lisäksi joukkueessa oli tuolloin muitakin suomalaisia pelaajia, suomalainen valmentaja ja suomalaistaustainen omistaja.


title: Juha Kaunismäki

text: Kaunismäki sai mahdollisuuden pelata Norjan maajoukkueessa saatuaan maan kansalaisuuden helmikuussa 2008. Hän on kilpaillut Norjan joukkueessa 2008 MM-kilpailuista lähtien. Kansalaisuuden vaihdon syyksi Kaunismäki perustelee Norjan pääsarjan seitsemään pienenevän ulkomaalaiskiintiön. Vaihdon myötä hän paransi mahdollisuuksiaan jatkaa liigassa.


title: Kóstas Paschális

text: Kóstas Paschális (usein "Kostas Paskalis", , 1. syyskuuta 1929 Livadeiá, Kreikka – 9. helmikuuta 2007 Ateena, Kreikka) oli kreikkalainen baritoni ja oopperalaulaja.


title: Kóstas Paschális

text: Paschális syntyi Livadeián kaupungissa Keski-Kreikassa. Hän opiskeli pianonsoittoa ja laulua Ateenan kuninkaallisessa konservatoriossa.


title: Kóstas Paschális

text: Paschális debytoi Ateenassa 1954 Rigoletto-oopperan pääroolissa. Hän jatkoi uraansa Ateenassa muutaman vuoden, jonka jälkeen hän siirtyi Wienin valtionoopperaan 1958. Hänen uransa jatkui Wienissä kahden vuosikymmenen ajan ja hän oli useissa kuuluisten oopperoiden päärooleissa. Hän vieraili myös lukuisissa muissa huippuoopperoissa, kuten New Yorkin Metropolitan-oopperassa 1965, Lontoossa, Berliinissä ja monissa muissakin Euroopan ja Pohjois-Amerikan kaupungeissa. Hän esiintyi myös Helsingissä 1988. Hän toimi Kreikan kansallisoopperan johtajana vuodesta 1988 alkaen.


title: Kóstas Paschális

text: Paschálisin ääntä ja tulkintaa on kuvailtu lämpimäksi, resonantiksi ja rytmitajuiseksi, jossa oli voimakkaan dramaattinen ote. Häntä pidettiin eritoten eräänä oman aikansa hienoimmista Verdi-tulkeista.


title: Choi Yong-kun

text: Choi Yong-kun (koreaksi 최용건; 1900 tai 1903 –1972) toimi Korean sodassa Pohjois-Korean kansan armeijan komentajana.


title: Choi Yong-kun

text: Choi Yong-kun syntyi T'aech'ŏnin kunnassa Pohjois-P'yonganissa. Hän opiskeli kahdessa sotilasakatemiassa, jonka jälkeen hän osallistui 1927 Pohjoiseen retkikuntaan ja oli mukana Kantonin kommunistisissa mellakoissa saman vuoden joulukuussa. Hän johti sissiosastoa japanilaisia vastaan näiden vallattua Mantšurian syyskuussa 1931. Elokuussa 1936 hänestä tuli upseeri Korean kansan vallankumousarmeijaan. Hän yleni nopeasti, ja vuonna 1948 hänet nimitettiin Korean demokraattisen tasavallan asevoimien ylipäälliköksi. Korean sodassa hän oli kaikista osallistuneista vanhin komentaja kesäkuusta 1950 heinäkuuhun 1953.


title: Choi Yong-kun

text: Sodan jälkeen Choi Yong-kun ylennettiin marsalkaksi. Vuosina 1953–1957 hän toimi Pohjois-Korean puolustusministerinä, minkä jälkeen hänet nimitettiin Korkeimman kansanneuvoston presidentiksi, jossa virassa hän toimi kuolemaansa saakka 1972.


title: Räikkä

text: Räikkä on hammasidiofoneihin kuuluva soitin. Räikässä on hammaspyörä, kädensija ja kehys, joka pyörii hammaspyörän ympärillä, kun räikkää pyöritetään. Kehykseen kiinnitetty puinen tai metallinen kieli osuu hammaspyörän hampaisiin muodostaen voimakkaan rätisevän äänen. Hammaspyörää voidaan pyörittää myös kammen avulla eritoten orkestereissa käytetyissä räikissä.


title: Räikkä

text: Räikkää on perinteisesti käytetty myös metsästyksessä merkinantolaitteena ja eläinten pelotteena (esimerkiksi jänisräikkä). Se on myös lasten käyttämä leikkikalu. Räikkiä käytettiin myös varoitusmerkkinä kulkutauteihin sairastuneiden ihmisten kohdalla.


title: Räikkä

text: Edmund Angerer käytti 1760-luvulla räikkää "Lapsisinfoniassaan" luomaan lapsenomaista ja leikkisää tunnelmaa. Sitä on käytetty myös efektinä monissa moderneissa musiikkiteoksissa.


title: Räikkä

text: Laajemmin sana räikkä voi viitata mekaaniseen toimintaperiaatteeseen, joka on räikän ohella käytössä myös esimerkiksi hylsyavaimessa ja nippusiteessä. Tätä voidaan käyttää myös kielikuvana palautumattomista ilmiöistä, kuten esimerkiksi evoluutiogeneettisessä käsitteessä Mullerin räikkä.


title: P'anmunjŏm

text: P'anmunjŏm () on Etelä- ja Pohjois-Korean demilitarisoidulla vyöhykkeellä sijaitseva kylä Gyeonggin maakunnassa, jossa Korean sodan aselepo solmittiin. Rakennus, jossa aselepo allekirjoitettiin, on edelleen olemassa. P'anmunjŏmissa sijaitsee raja-alue (JSA), jota hallinnoivat Yhdistyneet kansakunnat ja Pohjois-Korea. Turvallisuusvyöhykkeellä sijaitsevissa sinisissä rakennuksissa turistit voivat käydä Pohjois-Korean puolella. P'anmunjŏmiin järjestetään kiertomatkoja. Vuonna 1972 kylässä pidetyssä yhteiskommunikeassa sovittiin niin sanotun kuuman linjan perustamisesta Koreoiden välille. Linja on yksi merkittävimmistä Koreoiden välisistä virallisista viestintäväylistä. Nyttemmin ja yleisesti ottaen kuuma linja tarkoittaa moninaista, esimerkiksi turvallisuuspolitiikkaa koskevaa, luottamuksellista yhteydenpitoa ja tietojen vaihtoa eri valtioiden vällillä, ei vain yksittäistä puhelinlinjaa.


title: Emerson, Lake & Powell

text: Emerson, Lake & Powell oli Keith Emersonin ja Greg Laken yhtye Emerson, Lake & Palmerin jälkeen. Ainoa muutos kokoonpanossa oli rumpali Carl Palmerin vaihtuminen Cozy Powelliin. Yhtye julkaisi ainoastaan yhden levytyksen, samannimisen albumin. Lisäksi Powellin kuoleman 1998 jälkeen julkaistiin vielä postuumisti harvinaisempaa materiaalia. Muut jäsenet Keith Emerson ja Greg Lake kuolivat vuonna 2016.


title: Emerson, Lake & Powell

text: SM-liigajoukkue Porin Ässät käyttää yhtyeen kappaletta ”Touch and Go” sisääntulomusiikkinaan.


title: Laurie Holden

text: Heather Laurie Holden (s. 17. joulukuuta 1969 Los Angeles, Kalifornia) on yhdysvaltalais-kanadalainen näyttelijä. Hänet tunnetaan erityisesti roolistaan Marita Covarrubiuksena televisiosarjassa "Salaiset kansiot". Hän vieraili sarjassa sen neljännestä tuotantokaudesta eteenpäin yhteensä kymmenen jakson verran. "Salaisten kansioiden" lisäksi Holden on näytellyt muissakin televisiosarjoissa, ja hän on esimerkiksi esittänyt pääosaa televisiosarjassa "Seitsemän rohkeaa miestä" (1998). Holden on luonut uraa myös valkokankaan puolella. Hän on muun muassa näytellyt Jim Carreyn kanssa vuoden 2001 elokuvassa "The Majestic" sekä esittänyt Cybil Bennetiä vuoden 2006 kauhuelokuvassa "Silent Hill". Holden syntyi Yhdysvaltain Los Angelesissa, mutta kasvoi Kanadassa. Hänellä on maiden kaksoiskansalaisuus. Hän on opiskellut muun muassa UCLA-yliopistossa. Holdenin isäpuoli on ohjaaja Michael Anderson.


title: Allen Jenkins

text: Allen Jenkins (oikealta nimeltään Alfred McGonegal, 9. huhtikuuta 1900 – 20. heinäkuuta 1974) oli yhdysvaltalainen teatteri- ja elokuvanäyttelijä.